+-----------------------------------------------------------------------+
| 4. การประกอบธุรกิจของแต่ละสายผลิตภัณฑ์                                      |
+-----------------------------------------------------------------------+

+-----------------------------------------------------------------------+
| 4.1 ลักษณะผลิตภัณฑ์                                                       |
+-----------------------------------------------------------------------+

บริษัทดำเนินธุรกิจผลิตถุงพลาสติกหลากหลายชนิด และขนาด
เพื่อตอบสนองความต้องการของผู้บริโภคในต่างประเทศซึ่งมีการใช้ถุงพลาสติกแต่ละประเภทที่แตกต่างกัน
ผลิตภัณฑ์ถุงพลาสติกของบริษัทจัดเป็นสินค้าประเภทของใช้ประจำวันที่มีความต้องการอย่างสม่ำเสมอ
โดยเฉพาะในกลุ่มประเทศที่พัฒนาแล้วที่มีความต้องการในการใช้ถุงพลาสติกอย่างแพร่หลายในหลากหลายกิจกรรม
ตั้งแต่การใช้เป็นบรรจุภัณฑ์สำหรับอาหารทั้งอาหารสดและอาหารแช่แข็ง การใช้ถุงในธุรกิจขายปลีก
การใช้ถุงพลาสติกประเภทถุงซิปที่มีรูปแบบเฉพาะเพื่อประโยชน์เกี่ยวกับสุขภาพและชีวิตความเป็นอยู่ที่ดี
รวมไปถึงการใช้ถุงพลาสติกเพื่อจัดเก็บสิ่งของทั่วไป
และเพื่อการจัดการเกี่ยวกับขยะและของเสียประเภทต่างๆ
ตัวอย่างความต้องการใช้ถุงพลาสติกในต่างประเทศ เช่น
ถุงซิปพลาสติกที่เป็นที่นิยมใช้ในหลายประเทศเพื่อการจัดเก็บสิ่งของต่างๆ
การใช้ถุงพลาสติกเพื่อการจัดเก็บและถนอมอาหาร
นอกจากนั้นในหลายประเทศยังมีกฎระเบียบที่กำหนดให้ประชาชนทิ้งขยะในถุงพลาสติกที่ได้มาตรฐานและต้องปิดปากถุงให้เรียบร้อยซึ่งจะเป็นการสร้างอุปสงค์ของผลิตภัณฑ์ที่บริษัทจำหน่ายอยู่
เป็นต้น

 กลุ่มผลิตภัณฑ์ถุงพลาสติกของบริษัท สามารถแบ่งตามกลุ่มวัตถุดิบและเครื่องจักรที่ใช้ผลิต โดยสามารถแบ่งได้เป็น 3 ประเภทใหญ่ๆ ได้แก่

1.  ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นสูง (High
    Density Polyethylene : HDPE) เนื่องจาก HDPE มีคุณสมบัติเด่น คือ
    แข็งและเหนียวสามารถรับน้ำหนักได้ดีแต่สีจะค่อนข้างขุ่น ผลิตภัณฑ์ถุงพลาสติกในกลุ่ม HDPE
    ที่บริษัทผลิตจึงได้แก่ ถุงใส่ขยะประเภทต่างๆ
    และถุงถนอมอาหารบางประเภทที่ต้องการความคงทนแต่ไม่ต้องการความหนาและความใสมากนัก

2.  ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นต่ำ (Low
    Density Polyethylene : LDPE) เนื่องจาก LDPE มีคุณสมบัติเด่น คือ นิ่มและใส
    เหมาะสำหรับผลิตถุงที่ต้องการให้สามารถมองเห็นสิ่งของที่บรรจุอยู่ภายใน
    ผลิตภัณฑ์ถุงพลาสติกในกลุ่ม LDPE ที่บริษัทผลิตจึงได้แก่ ถุงถนอมอาหาร
    ถุงซิปชนิดปิด-เปิดในตัว ถุงใส่ผักผลไม้รวมไปถึงถุงใส่ขยะบางประเภท

[]

3.  ผลิตภัณฑ์ถุงพลาสติกย่อยสลายที่ทำมาจากแป้งมันสำปะหลัง (MBIO Total Compostable
    bags) ได้แก่ ถุงขยะต่างๆ โดยมีคุณสมบัติเด่น คือ เหนียว แข็ง และทนทาน
    และสามารถย่อยสลายตามธรรมชาติในระยะเวลา 180 วัน เมื่อฝังกลบในดิน

นอกจากนี้ กลุ่มผลิตภัณฑ์ถุงพลาสติกของบริษัทยังสามารถแบ่งตามลักษณะการใช้งาน
โดยสามารถแบ่งได้เป็น 5 กลุ่มใหญ่ๆ ดังนี้

1.  ถุงถนอมอาหาร (Food Freezer Bag) ใช้สำหรับบรรจุอาหารสดเช่นเนื้อสัตว์ ผัก
    และอาหารปรุงสำเร็จ เพื่อแบ่งตามจำนวนที่จะใช้บริโภค แยกเก็บแช่เย็น หรือแช่แข็ง
    ทำให้สะดวกในการนำไปปรุงอาหาร และสามารถบันทึกวันเวลาที่ซื้อและวันหมดอายุ
    โดยมีแถบป้ายสีขาวไว้สำหรับเขียนข้อความบนถุงได้ การผลิตจะต้องใช้วัตถุดิบประเภท LDPE
    ที่ใหม่(Virgin Grade) และสะอาดไม่เคยนำไปใช้งานมาก่อน
    ทุกขั้นตอนในการผลิตต้องมีการควบคุมความสะอาดตามมาตรฐาน ISO 9001 : 2000
    และมาตรฐาน GMP

  ----------------------------------------- -----------------------------
  []                                        []

  ----------------------------------------- -----------------------------

2.  ถุงใส่อาหาร เช่น ถุงใส่แซนด์วิช (Sandwich Bag)
    เป็นถุงที่มีการใช้มากในชีวิตประจำวันของชาวยุโรป อเมริกา และออสเตรเลีย
    เพราะแซนด์วิชเป็นอาหารกลางวันที่นิยมทานกันทั้งเด็ก นักศึกษา และคนทำงาน
    หลังจากใช้ได้เพียงครั้งเดียวก็มักจะนำไปทิ้ง จึงมีความต้องการใช้จำนวนมาก
    และการผลิตต้องผลิตอย่างสะอาดทุกขั้นตอนด้วยวัตถุดิบประเภท HDPE และ LDPE
    ใหม่(Virgin Grade) ที่ไม่เคยใช้งานมาก่อน

  --------------------------------------- -------------------------------
  []                                      []

                                          []
  --------------------------------------- -------------------------------

3.  ถุงซิป (Reclosable Zip Bag) เป็นถุงพลาสติกที่มีปากเป็นซิปเปิดปิดได้
    ใช้บรรจุสิ่งของต่างๆ ตั้งแต่ของชิ้นเล็กๆไปถึงขนาดใหญ่
    และมักนิยมพิมพ์แถบขาวไว้สำหรับบันทึกข้อความ ชื่อสิ่งที่บรรจุ วันที่จัดเก็บ และข้อมูลอื่นๆ
    นอกจากนี้ ถุงซิปนี้ยังสามารถนำมาใช้บรรจุอาหาร (Food Storage Bag / Sandwich
    Bag) สำหรับกระบวนการผลิตถุงซิปจำเป็นต้องใช้วัตถุดิบประเภท LDPE ที่ใหม่(Virgin
    Grade) และสะอาดไม่เคยใช้งานมาก่อน

+--------------------------------------+-------------------------------+
| []                                   | []                            |
|                                      |                               |
|                                      | []                            |
+--------------------------------------+-------------------------------+

4.  ถุงบรรจุผักผลไม้ (Fruit and Vegetable Bag) เช่น ถุงใส่องุ่น ถุงใส่เชอรี่ ถุงแอปเปิล
    ที่มีการออกแบบมาพิเศษให้สามารถระบายความชื้นได้
    และมีขนาดพอดีกับขนาดของผลไม้ที่จะบรรจุ สำหรับถุงใส่องุ่น
    ส่วนมากจะมีลักษณะเป็นรูปสามเหลี่ยมหรือสี่เหลี่ยมคางหมู
    นิยมพิมพ์ตราเครื่องหมายสินค้าอย่างสวยงามไว้หน้าถุง เพื่อให้ผู้บริโภคจดจำสัญลักษณ์ได้
    ในกระบวนการผลิตต้องใช้วัตถุดิบประเภท LDPE ที่ใหม่ และสะอาดไม่เคยนำไปใช้งานมาก่อน
    และมีขั้นตอนในการผลิตหลายขั้นตอนที่ยากและสลับซับซ้อน
    นอกจากนี้บริษัทยังได้พัฒนาผลิตภัณฑ์ใหม่ที่สามารถถนอมความสดของผัก
    ผลไม้ให้คงความสดให้นานยิ่งขึ้น(Stayfresh Bags)
    ซึ่งได้การยอมรับจากลูกค้าเป็นอย่างดีในแถบยุโรป
    และบริษัทกำลังขยายตลาดไปยังสหรัฐอเมริกา

  --------------------------------------- -------------------------------
  []                                      []

  []                                      
  --------------------------------------- -------------------------------

5.  ถุงใส่ขยะประเภทต่างๆ (Trash Bag)

    1.  ถุงใส่ขยะชนิดมีสายรัดปากถุงในตัว (Draw String Bag)
        เป็นถุงขยะที่ออกแบบให้ผู้ใช้ได้รับความสะดวกมากยิ่งขึ้น
        เมื่อใส่ขยะเต็มถุงแล้วก็สามารถดึงสายที่พันรอบปากถุง
        รูดให้ชิดปิดเข้าหากันและมีปลายสายรัดนำมามัดให้แน่นอีกชั้นหนึ่ง
        ในการผลิตใช้วัตถุดิบชนิด HDPE เป็นหลัก

  ------------------------------------- ---------------------------------
  []                                    []

  ------------------------------------- ---------------------------------

2.  ถุงใส่ขยะหนัก (Rubble Heavy Duty Bag)
    เป็นถุงขยะที่ออกแบบมาให้มีความแข็งแรงทนทาน สำหรับใส่ขยะที่มีน้ำหนักมาก เช่น
    เศษวัสดุก่อสร้าง เศษกิ่งไม้ และเศษอิฐ
    เนื้อถุงขยะหนักนี้จะมีคุณสมบัติที่เหนียวมากเป็นพิเศษและมีเนื้อวัตถุดิบอัดซ้อนติดกันหลายชั้น
    (Multi Layer Film) เพื่อเพิ่มความเข็งแรงในการผลิตต้องใช้วัตถุดิบประเภท LDPE
    เป็นหลัก

  -------------------------------------- --------------------------------
  []                                     []

  -------------------------------------- --------------------------------

3.  ถุงขยะพับจีบรูปดาว (Star Seal Bag) เป็นถุงขยะที่ออกแบบให้รอยพับที่ก้นถุงเป็นรูปดาว 4
    แฉกตามแนวทแยงมุมไขว้กัน
    ช่วยให้ก้นถุงมีความแข็งแรงมากขึ้นไม่แตกหรือฉีกขาดง่ายไม่มีรอยตะเข็บด้านข้าง
    และผลิตออกมาเป็นม้วนสะดวกในการหยิบใช้และจัดเก็บ ในการผลิตใช้วัตถุดิบชนิด HDPE
    เป็นหลัก

[]

4.  ถุงขยะที่มีหูหิ้ว (Tie Handle Bag) เป็นถุงขยะที่ออกแบบให้มีหูหิ้วสองข้าง
    เพื่อความสะดวกในการใช้ในชีวิตประจำวัน
    เมื่อบรรจุสิ่งของเต็มแล้วสามารถนำหูทั้งสองข้างของตัวเองมาผูกมัดปากถุงป้องกันสิ่งของตกหล่นได้
    บางชนิดมีการออกแบบกล่องบรรจุ (Dispensor) ที่สามารถหยิบใช้ได้สะดวก
    ดูสวยงามน่าใช้อีกด้วย ในกระบวนการผลิตจะใช้วัตถุดิบชนิด HDPE เป็นหลัก

  ------------------------------------- ---------------------------------
  []                                    []

  ------------------------------------- ---------------------------------

5.  ถุงขยะม้วน (Rolled Bag) เป็นถุงขยะสี่เหลี่ยมผลิตเป็นม้วนที่สามารถฉีกออกใช้ทีละใบ
    ทำให้ประหยัดเนื้อที่จัดเก็บและใช้งานสะดวก ยิ่งไปกว่านั้นบางชนิดยังมีการผสมสีและกลิ่นต่างๆ
    ตามความต้องการของตลาดและบางชนิดมีการผสมสารป้องกันแบคทีเรีย
    ในการผลิตใช้วัตถุดิบชนิด HDPE เป็นหลัก

  --------------------------------------- -------------------------------
  []                                      []

  --------------------------------------- -------------------------------

6.  ถุงขยะที่มีกลิ่นหอม (Scented Trash Bag) เป็นถุงขยะที่ออกแบบพิเศษให้มีกลิ่นหอมในตัว
    และมีรูปแบบที่สะดวกและเหมาะสมกับการใช้งานเฉพาะอย่าง
    ตัวอย่างถุงขยะที่มีกลิ่นหอมของบริษัท เช่น

5.6.1 ถุงใส่ผ้าอ้อมเด็กใช้แล้ว ถุงมีกลิ่นหอมสำหรับเก็บมูลสุนัข

  ----------------------------- -----------------------------------------
  []                            []

  ----------------------------- -----------------------------------------

  5.6.2 ถุงใส่ขยะ มีกลิ่นหอม เหมาะสำหรับใช้ในห้องน้ำและในครัว

  ------------------------------------ ----------------------------------
  []                                   []

  ------------------------------------ ----------------------------------

  5.6.3 ถุงใส่ขยะและป้องกันแบคทีเรีย

  -------------------------------------------- --------------------------
  []                                           []

  -------------------------------------------- --------------------------

  5.6.4 ถุงใส่ขยะแตกสลาย OXO Degradable

  เป็นถุงขยะที่ผสมสารเติมแต่ง เพื่อให้พลาสติกแตกสลายเมื่อถึงเวลาอันควร
  แต่ไม่ย่อยสลายแบบชีวภาพ

  5.6.5 ถุงใส่ขยะย่อยสลายแบบชีวภาพ ( Total Compostable Bag)

  เป็นถุงขยะที่ผลิตจากแป้งมันสำปะหลังและสารเติมแต่งทางชีวภาพอื่นๆ
  และสามารถย่อยสลายได้ทั้งหมดภายใน 180 วันเมื่อฝังกลบ

สำหรับทุกผลิตภัณฑ์ของบริษัทจะมีการควบคุมคุณภาพตามมาตรฐาน ISO และ GMP
ระบบมาตรฐานในทุกขั้นตอนการผลิต โดยลูกค้าของบริษัทจะเป็นผู้กำหนดรูปแบบ คุณสมบัติ
และคุณภาพของสินค้า ซึ่งประกอบไปด้วยรายละเอียดด้านความแข็งแรง การรับน้ำหนัก การฉีกขาด
การรับแรงเบ่งตัว การรั่วซึม ความหนาบาง ขนาด สี จำนวน น้ำหนักถุง
รูปแบบและเทคนิคการพิมพ์ บรรจุภัณฑ์ และความสะอาด ความปลอดภัย
ดังนั้นในทุกขั้นตอนจึงต้องมีการตรวจสอบคุณภาพอย่างสม่ำเสมอ
จึงจะได้ผลิตภัณฑ์ที่ตรงตามความต้องการของผู้บริโภคในต่างประเทศที่มีมาตรฐานที่สูง

สิทธิประโยชน์ที่ได้รับจากการส่งเสริมการลงทุน

บริษัทได้รับสิทธิและประโยชน์ที่สำคัญ ตามบัตรส่งเสริมการลงทุน ดังนี้

เลขที่บัตรส่งเสริมการลงทุน กำลังการผลิต(ตัน) วันที่เริ่มมีรายได้ วันที่หมดอายุ

7010/2541 ซึ่งแก้ไขเพิ่มเติมโดย

บัตรเลขที่ 4089/2543 (2-7010/2541) 5,100 16 กรกฎาคม 2541 15 กรกฎาคม 2549

2044(2)/2547 30,000 5 เมษายน 2547 4 เมษายน 2555

1366(2)/2553 600 10 กรกฎาคม 2553 9 กรกฎาคม 2561

1367(2)/2553 1,800 ยังไม่มีรายได้ ยังไม่มีรายได้

1368(2)/2553 1,800 18 ธันวาคม 2555 17 ธันวาคม 2563

1.  ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการผลิตผลิตภัณฑ์พลาสติก
    (ถุงพลาสติก) หรือเคลือบด้วยพลาสติกเป็นเวลา 8 ปี
    นับแต่วันที่เริ่มมีรายได้จากการประกอบกิจการของแต่ละบัตร
    โดยมีกำลังการผลิตตามบัตรส่งเสริมการลงทุน รวมทั้งสามารถนำผลขาดทุนในระหว่างเวลานั้น
    ไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล
    มีกำหนดเวลาไม่เกิน 5 ปีนับแต่วันที่พ้นกำหนดเวลานั้น

2.  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติ มีกำหนด 5 ปี นับจากวันที่พ้นกำหนดระยะเวลาตาม 1.

3.  ได้รับอนุญาตให้หักค่าขนส่ง ค่าไฟฟ้า และค่าประปา 2
    เท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการ

4.  ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

5.  ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลา
    5 ปีนับแต่วันนำเข้าครั้งแรก

6.  ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรกของแต่ละบัตร

7.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับยกเว้นภาษีเงินได้นิติบุคคล

ในฐานะที่เป็นกิจการที่ได้รับการส่งเสริมการลงทุน
บริษัทจะต้องปฏิบัติตามเงื่อนไขและข้อกำหนดต่างๆ การปันส่วนค่าใช้จ่ายในการขาย
ค่าใช้จ่ายบริหาร
และค่าใช้จ่ายทางการเงินในส่วนที่ไม่สามารถระบุได้ว่าเป็นส่วนที่ได้รับสิทธิประโยชน์
หรือไม่ได้รับสิทธิประโยชน์นั้นจะปันส่วนตามอัตรารายได้
อย่างไรก็ตามบริษัทยังไม่ต้องชำระภาษีเงินได้
เนื่องจากผลการดำเนินงานรวมของกิจการไม่มีกำไรสุทธิตามประกาศกรมสรรพากร
เรื่องการคำนวณกำไรสุทธิและขาดทุนสุทธิของบริษัทหรือห้างหุ้นส่วนนิติบุคคลที่ได้รับการส่งเสริมการลงทุน

+-----------------------------------------------------------------------+
| 4.2 การตลาดและภาวะการแข่งขัน                                            |
+-----------------------------------------------------------------------+

4.2.1 กลยุทธ์การแข่งขัน

อุตสาหกรรมถุงพลาสติกเป็นอุตสาหกรรมที่มีการเติบโตอย่างต่อเนื่อง
จากความต้องการใช้ถุงพลาสติกในชีวิตประจำวันและใช้ถุงพลาสติกเพื่อทดแทนบรรจุภัณฑ์หรือผลิตภัณฑ์ประเภทอื่นๆ
เนื่องจากคุณสมบัติและประโยชน์ใช้สอยที่หลากหลายและเมื่อเปรียบเทียบกับราคาของบรรจุภัณฑ์พลาสติกมีราคาต่อหน่วยที่ต่ำสามารถแข่งขันกับบรรจุภัณฑ์อื่นๆได้เป็นอย่างดี
โดยระดับการขยายตัวของอุตสาหกรรมถุงพลาสติกนั้นจะสอดคล้องกับภาวะเศรษฐกิจของประเทศนั้นๆเป็นหลัก
เช่น หากประเทศมีอัตราการขยายตัวด้านเศรษฐกิจเพิ่มขึ้น
ก็จะทำให้ประชากรมีความต้องการบริโภคผลิตภัณฑ์ถุงพลาสติกเพิ่มมากขึ้น

จากการที่บริษัทมีภาพลักษณ์ที่ดี เป็นที่รู้จักและยอมรับในระดับสากลทั้งในด้านเทคโนโลยี่ คุณภาพ
และการบริการที่ดี จึงเป็นที่สนใจของลูกค้ารายใหม่ที่ต้องการสั่งซื้อสินค้ากลุ่มที่บริษัทผลิตมากขึ้น
ส่งผลให้ยอดขายของบริษัทเติบโตอย่างต่อเนื่อง
ทั้งหมดนี้เป็นผลมาจากความได้เปรียบในหลายด้านและกลยุทธ์ในการดำเนินงานของบริษัทที่ส่งผลให้สามารถแข่งขันกับผู้ผลิตรายต่างๆทั้งในประเทศและต่างประเทศ
ดังต่อไปนี้

1)  กำลังการผลิต และรูปแบบผลิตภัณฑ์

บริษัทมุ่งเน้นการจัดเตรียมกำลังการผลิตที่เพียงพอในหลากหลายกลุ่มผลิตภัณฑ์
เพื่อรองรับคำสั่งซื้อของลูกค้าที่เพิ่มขึ้นอย่างต่อเนื่อง โดยลูกค้าจะมีความมั่นใจต่อบริษัท
หากบริษัทมีกำลังการผลิตที่เพียงพอ ด้วยการเพิ่มปริมาณสินค้าได้อย่างรวดเร็ว
ทั้งนี้บริษัทจะเลือกลงทุนในเครื่องจักรที่ทันสมัยและมีประสิทธิภาพสูง
ประกอบกับการให้ความสำคัญในการปรับปรุงเครื่องจักรและการจัดวางสายการผลิตให้อยู่ในลักษณะแบบต่อเนื่อง
(In-Line process) เพื่อประสิทธิภาพสูงสุดในการผลิต
ซึ่งจะส่งผลให้บริษัทมีต้นทุนการผลิตต่อหน่วยในอัตราที่ต่ำจากการประหยัดต่อขนาด (Economy of
Scales) และเป็นการลดการพึ่งพิงแรงงานจากคนที่ขาดแคลนและค่าแรงงานที่สูงเพิ่มขึ้นอยู่ในขณะนี้

นอกจากนี้
บริษัทยังมุ่งเน้นพัฒนารูปแบบผลิตภัณฑ์ให้มีความแปลกใหม่และทันต่อการเปลี่ยนแปลงของตลาด
รวมไปถึงผลิตภัณฑ์ที่มีคุณสมบัติหรือคุณภาพพิเศษ
เพื่อรองรับความต้องการของลูกค้าที่หลากหลายและมีการเปลี่ยนแปลงอยู่ตลอดเวลา ทั้งนี้
ผลิตภัณฑ์ถุงพลาสติกของบริษัทส่วนมากจัดอยู่ในกลุ่มสินค้าพิเศษเฉพาะ (Specialty Products)
และสินค้าคุณภาพสูง ดังเช่น ถุงซิปชนิดปิด-เปิดในตัว ที่มีคุณสมบัติพิเศษรวมทั้งมีงานพิมพ์ที่ซับซ้อน
ถุงใส่ผักผลไม้ที่มีข้อกำหนดเฉพาะ
ถุงใส่ขยะที่มีลวดลายมีกลิ่นหอมและย่อยสลายทางกายภาพและชีวภาพ เป็นต้น
ด้วยกำลังการผลิตสำหรับผลิตภัณฑ์ที่หลากหลายและการมุ่งมั่นพัฒนารูปแบบและคุณภาพของผลิตภัณฑ์
ส่งผลให้บริษัทมีความสามารถในการแข่งขันกับคู่แข่งในตลาดโลกได้อย่างแข็งแกร่งและยั่งยืน

2)  ต้นทุนผลิตภัณฑ์

ด้วยระบบการผลิตที่ต่อเนื่องและการใช้เครื่องจักรที่ทันสมัย
ประกอบกับทีมผู้บริหารและบุคลากรที่มีทักษะและประสบการณ์อันยาวนานในการผลิตถุงพลาสติกและการส่งออก
ส่งผลให้บริษัทมีกระบวนการผลิตที่มีประสิทธิภาพ
ในขณะที่ใช้คนงานจำนวนน้อยในกระบวนการผลิตเมื่อเปรียบเทียบกับผู้ประกอบการรายอื่นในอุตสาหกรรมเดียวกัน
อีกทั้งบริษัทยังมีนโยบายการบริหารต้นทุนที่รัดกุมและมีการพัฒนาอย่างต่อเนื่อง
ส่งผลให้บริษัทมีความยืดหยุ่นในการกำหนดราคาสินค้ากับลูกค้าในแต่ละภูมิภาคได้อย่างเหมาะสม

บริษัทมีศักยภาพในการปรับปรุงดัดแปลงเครื่องจักรที่สั่งซื้อจากต่างประเทศให้เข้ากับการใช้งานและสภาพภูมิอากาศในประเทศไทย
สามารถบำรุงรักษาเมื่อเครื่องจักรเกิดการชำรุดเสียหาย
และยังสามารถออกแบบพัฒนาเครื่องจักรขึ้นเองโดยอาศัยเทคโนโลยีที่ไม่ซับซ้อน ไม่มีค่าใช้ลิขสิทธิ์
และเป็นที่ยอมรับในอุตสาหกรรม
ทำให้บริษัทสามารถลดต้นทุนในการส่งเครื่องจักรไปซ่อมภายนอกและทำให้กระบวนการผลิตไม่หยุดชะงักเมื่อมีปัญหาเกิดขึ้นกับเครื่องจักร
ส่งผลให้บริษัทมีต้นทุนการผลิตที่ต่ำ และมีต้นทุนการผลิตต่อหน่วยที่สามารถแข่งขันในอุตสาหกรรมได้

นอกจากนี้ บริษัทมีนโยบายการบริหารต้นทุนผลิตภัณฑ์ให้ได้ต้นทุนที่ต่ำ
โดยมุ่งเน้นการปรับปรุงการทำงานให้มีประสิทธิภาพอยู่เสมอ
การใช้ประโยชน์จากเครื่องจักรให้ได้สูงสุดและการผลิตที่ถูกต้องตามแบบที่ได้วางไว้
เพื่อให้เกิดการสูญเสียในแต่ละขั้นตอนการผลิตต่ำที่สุด
สำหรับผลิตภัณฑ์บางประเภทที่ไม่ได้ใช้วัตถุดิบใหม่ เช่น ถุงขยะประเภทต่างๆ
ทางบริษัทจะนำเศษวัตถุดิบจากการผลิตมาใช้เป็นวัตถุดิบในการผลิตอีกครั้ง
เพื่อเป็นการสร้างมูลค่าเพิ่มให้แก่เศษวัตถุดิบจากการผลิต
ประกอบกับนโยบายที่มุ่งหาแหล่งวัตถุดิบและอะไหล่เครื่องจักรทั้งจากแหล่งเดิมและแหล่งใหม่ๆที่ได้มาตรฐานและมีราคาที่เหมาะสม
ขณะเดียวกันก็รักษาความสัมพันธ์ที่ดีกับผู้ขายแต่ละราย
เพื่อการเจรจาเงื่อนไขในการซื้อขายและระยะเวลาชำระค่าสินค้าที่ดี

3)  คุณภาพของผลิตภัณฑ์และบริการ

บริษัทมีการจัดทำรายงานผลผลิตและรายงานคุณภาพโดยสรุปให้กับลูกค้าเป็นรายวัน
อีกทั้งรายงานการส่งมอบสินค้าเป็นรายสัปดาห์
และบริษัทยังมีหน่วยงานและกระบวนการตรวจสอบคุณภาพ (Quality Control : QC)
และหน่วยงานประกันคุณภาพ (Quality Assurance : QA) เพื่อควบคุมการผลิต
ตรวจสอบคุณภาพวัตถุดิบ และสินค้าสำเร็จรูปโดยละเอียด
บริษัทได้จัดสร้างห้องตรวจวิเคราะห์และเครื่องมือ
เพื่อการตรวจวิเคราะห์คุณภาพอย่างมีประสิทธิภาพ ตั้งแต่คุณภาพของวัตถุดิบ สินค้าสำเร็จรูปที่ผลิต
รวมไปถึงบรรจุภัณฑ์
เพื่อให้เป็นไปตามคุณภาพที่ลูกค้ากำหนดและก่อให้เกิดความมั่นใจสูงสุดถึงคุณภาพและมาตรฐานของผลิตภัณฑ์ที่ได้รับ

นอกจากนี้บริษัทยังมีกระบวนการผลิตที่ได้มาตรฐานสากล
ซึ่งได้รับการรับรองระบบบริหารงานคุณภาพตามมาตรฐาน ISO 9001 : 2000
จากสถาบันมาตรฐานไอเอสโอ MASCI สำหรับขอบข่ายการออกแบบและการพัฒนา
รวมถึงการผลิตถุงพลาสติกที่ทำจากวัตถุดิบชนิดโพลีเอธิลีน การรับรองมาตรฐานการผลิต BRC
Global Standard - Consumer Product จาก British Retail Consortium
ประเทศอังกฤษ และการรับรอง Orthodox Union จาก Union of Orthodox Jewish
Congregations of America รับรองผลิตภัณฑ์ของบริษัทว่าได้มาตรฐาน Kosher
เพื่อการส่งออกผลิตภัณฑ์ไปยังกลุ่มลูกค้าเชื้อสายยิว
นอกจากนี้บริษัทยังได้รับใบรับรองมาตรฐานระบบการควบคุมและจัดการสุขลักษณะที่ดี (GMP)
จากสถาบันมาตรฐานไอเอสไอ (สรอ. : MASCI) และระบบ C-TPAT (Customs-Trade
Partnership Against Terrorism) ที่กรมศุลการสหรัฐฯ รับรอง
ซึ่งเป็นโครงการความร่วมมือระหว่างศุลกากรสหรัฐกับภาคธุรกิจเอกชนเกี่ยวข้องกับการเคลื่อนย้ายสินค้าระหว่างประเทศ
อาทิ ผู้นำเข้า ตัวแทนส่งออก ผู้ส่งสินค้า ผู้ประกอบการคลังสินค้าฯ
โดยมีวัตถุประสงค์เพื่อเสริมสร้างความมั่นคงปลอดภัยให้กับประเทศสหรัฐอเมริกาจากกลุ่มผู้ก่อการร้ายที่จะใช้กระบวนการขนสินค้าเป็นเครื่องมือในการลักลอบขนส่งสินค้าหรือสิ่งของที่เป็นภัยต่อสหรัฐ
รวมถึงสินค้าลักลอบผ่านศุลกากรอย่างไม่ถูกต้อง

สำหรับถุงพลาสติกที่ย่อยสลายได้ทางชีวภาพ(MBIO Compostable
bags)ซึ่งบริษัทได้ทำการพัฒนาขึ้นมาเองนั้นได้รับการรับรองมาตรฐานสากลในด้านการย่อยสลายจากผู้ให้การรับรอง
4 แห่ง คือ DIN CERTCO(เยอรมัน), VIN COTTE(เบลเยี่ยม), FSWA(ฟินแลนด์) และ
BPI(สหรัฐอเมริกา)

บริษัทมีนโยบายที่จะดูแล พัฒนา และปรับปรุงกระบวนการผลิต เครื่องจักร
รวมถึงบุคลากรอย่างต่อเนื่อง เพื่อให้สามารถรักษาความเป็นผู้นำด้านคุณภาพของผลิตภัณฑ์
บริษัทยังได้ให้ความสำคัญอย่างยิ่งกับการให้บริการ
โดยเฉพาะการส่งมอบสินค้าให้ถึงมือลูกค้าให้ตรงตามกำหนดเวลาและการบริการหลังการขาย
ซึ่งรวมถึงการให้คำปรึกษาในเรื่องการออกแบบและกระบวนการผลิต
ตลอดจนการสำรวจความพึงพอใจและรับฟังความคิดเห็นของลูกค้า
เพื่อนำมาปรับปรุงแก้ไขข้อบกพร่องของผลิตภัณฑ์และบริการ
ทั้งนี้บริษัทได้มีการกำหนดนโยบายคุณภาพที่ว่า

“เพื่อให้ลูกค้ามีความพึงพอใจสูงสุด บริษัท มัลติแบกซ์ จำกัด (มหาชน)
มุ่งมั่นผลิตถุงพลาสติกทุกประเภทให้มีคุณภาพ ตามมาตรฐานสากล ส่งมอบทันเวลา
และพัฒนาอย่างต่อเนื่อง โดยเฉพาะถุงพลาสติกบรรจุอาหาร ต้องถูกสุขลักษณะ
และปลอดภัยต่อผู้บริโภค”

4)  การเจรจาต่อรองราคากับลูกค้า

จากความได้เปรียบด้านประสิทธิภาพการผลิต คุณภาพ และรูปแบบของผลิตภัณฑ์
รวมถึงต้นทุนการผลิตที่แข่งขันได้ของบริษัท
ส่งผลให้บริษัทสามารถที่จะเสนอขายผลิตภัณฑ์ในราคาขายที่แข่งขันได้ในระดับสากล
ประกอบกับการที่บริษัทฯได้ทำสัญญาซื้อขายกับลูกค้ารายสำคัญๆ
ซึ่งสัญญาฯมีการกำหนดโครงสร้างราคาในการคำนวณราคาซื้อขายไว้อย่างชัดเจน
โดยราคาจะแปรผันตามตัวแปรที่ได้กำหนดไว้ อาทิเช่น ราคาวัตถุดิบอ้างอิง และอัตราแลกเปลี่ยน
เป็นต้น (ดูรายละเอียดของสัญญาซื้อขายในหัวข้อ 4.4 สัญญาสำคัญที่เกี่ยวข้องในการดำเนินธุรกิจ)
บริษัทจึงมีความยืดหยุ่นในการกำหนดราคาขายในระดับหนึ่ง อย่างไรก็ตาม
บริษัทมีนโยบายที่จะมุ่งเน้นการพัฒนาผลิตภัณฑ์ใหม่ๆที่มีกำไรต่อหน่วยสูง
ตลอดจนมุ่งเน้นการทำตลาดกับลูกค้ารายใหม่ในตลาดใหม่ๆที่ยังมีคู่แข่งน้อยราย
และเริ่มติดต่อทำการตลาดกับลูกค้าที่เป็นผู้ใช้ผลิตภัณฑ์โดยตรงโดยไม่ผ่านตัวแทนจัดจำหน่าย
อนึ่งบริษัทมีนโยบายและแนวทางการดำเนินงานที่ชัดเจนเกี่ยวกับราคาผลิตภัณฑ์
โดยบริษัทไม่มุ่งเน้นการแข่งขันด้านราคาและไม่มีนโยบายตัดราคาสินค้าแต่อย่างใด

5)  สถานที่ตั้ง

โรงงานทั้ง 5 แห่งของบริษัทตั้งอยู่ในเขตอุตสาหกรรมเพื่อการส่งออก (Export Processing
Zone) นิคมอุตสาหกรรมแหลมฉบัง เลขที่ 211, 211/1, 211/8 , 211/9 และ 219/9 หมู่3
ตำบลทุ่งสุขลา อำเภอศรีราชา จังหวัดชลบุรี 20230
ซึ่งได้รับสิทธิประโยชน์ทางภาษีศุลกากรโดยไม่ต้องวางเงินค้ำประกันสำหรับวัตถุดิบ
การยกเว้นภาษีนำเข้าของเครื่องจักร, วัตถุดิบ และภาษีมูลค่าเพิ่มในด้านเครื่องจักร
และปัจจัยการผลิตต่างๆ นอกจากนี้สถานที่ตั้งโรงงานยังอยู่ใกล้กับผู้ผลิตวัตถุดิบหลักหลายราย
และใกล้กับท่าเรือแหลมฉบัง ซึ่งช่วยประหยัดเวลาและค่าใช้จ่ายในการจัดส่งและจัดเก็บวัตถุดิบ
ส่งผลให้บริษัทมีต้นทุนที่ได้เปรียบในการส่งสินค้าออกไปยังต่างประเทศและสามารถแข่งขันได้ในระดับสากล

4.2.2 ลักษณะลูกค้าและช่องทางการจำหน่ายผลิตภัณฑ์

ลักษณะลูกค้า

ผลิตภัณฑ์ทั้งหมดของบริษัทเป็นการผลิตตามคำสั่งของลูกค้า (Made to Order)
เพื่อการส่งออกไปยังตลาดในต่างประเทศ
ซึ่งโดยส่วนใหญ่บริษัทจะรับผิดชอบในการจัดส่งสินค้ารวมถึงค่าขนส่งสินค้าจนถึงท่าเรือ
ส่วนลูกค้าจะเป็นผู้รับผิดชอบสินค้าและค่าระวางเรือจากท่าเรือจนถึงมือลูกค้า
ทั้งนี้ลูกค้าของบริษัทแบ่งได้เป็น 3 กลุ่มใหญ่ๆ ดังนี้

1)  ผู้ผลิตและจัดจำหน่ายถุงพลาสติกภายใต้ตราสินค้าของตนเอง (Manufacturers under
    Their Own Brands)

ลูกค้ากลุ่มนี้จะเป็นบริษัทที่ผลิตและจำหน่ายถุงพลาสติกของตนเองซึ่งมีชื่อเสียงระดับโลก (Global
Brand) มีการประกอบการมานานในหลายประเทศ
ลูกค้ากลุ่มนี้จะทำสัญญาซื้อขายระยะยาวเพื่อสั่งซื้อสินค้าที่ผลิตภายใต้ตราสินค้าของตนเองเข้าไปจำหน่ายตามร้านค้าหรือห้างสรรพสินค้าในตลาดประเทศนั้นๆ

2)  ผู้ผลิตและนำเข้าถุงพลาสติกให้กับร้านค้าปลีกขนาดใหญ่ประเภทดิสเคาน์สโตร์ ซูเปอร์มาร์เก็ต
    (Manufacturers / Importers for Stores)

ลูกค้ากลุ่มนี้มีการผลิตอยู่บ้างในปัจจุบัน
แต่เปลี่ยนตัวเองจากบริษัทผู้ผลิตมาเป็นผู้นำเข้าให้กับร้านค้าปลีกขนาดใหญ่ประเภท ดิสเคาน์สโตร์
ซูเปอร์มาร์เก็ต อาทิ โคออฟ(Co-op), วอลมาร์ต(Wal-Mart), Waitrose, ALDI เป็นต้น

3)  ผู้นำเข้าถุงพลาสติกโดยร้านค้าปลีกขนาดใหญ่ประเภทดิสเคาน์สโตร์ ซูเปอร์มาร์เก็ต
    (Stores’ Brand)

ลูกค้าในกลุ่มนี้เริ่มหันมานำเข้าด้วยตัวเองมากขึ้น เพื่อลดขั้นตอนและตัวกลางลง
โดยลูกค้ากลุ่มนี้ได้เริ่มขยายตัวเพิ่มมากขึ้น อาทิ ห้างเทสโก้ (Tesco)
ในสหราชอาณาจักรและยุโรป เป็นต้น

4)  ผู้ค้าส่ง (Wholesalers / Distributors)

บริษัทได้ทำการขยายตลาดผ่านผู้ค้าส่งหรือตัวแทนจำหน่ายไปสู่ลูกค้าในต่างประเทศ
โดยเฉพาะในกลุ่มเกษตรกรที่ผลิตและจำหน่ายพืชไร่ จำพวกผักผลไม้
เนื่องจากมีความต้องการใช้ถุงพลาสติกเพื่อการบรรจุและถนอมผลผลิตในระดับสูง
ทั้งนี้ตัวแทนจำหน่ายของบริษัทยังทำหน้าที่ในการร่วมออกแบบและพัฒนาผลิตภัณฑ์
รวมถึงการทำตลาดและจัดจำหน่ายสินค้า ทั้งนี้ลูกค้ากลุ่มนี้จะซื้อผลิตภัณฑ์ถุงพลาสติกที่ทำจาก LDPE
เป็นส่วนใหญ่

รายได้จากการขายของบริษัทแยกตามกลุ่มลูกค้า

+-------------------+-----+----+------+-----+------+----+------+----+
| กลุ่มลูกค้า           | ปี   |    | ปี    |     | ปี    |    | ปี    |    |
|                   | 2   |    | 2553 |     | 2554 |    | 2555 |    |
|                   | 552 |    |      |     |      |    |      |    |
+-------------------+-----+----+------+-----+------+----+------+----+
|                   | ล้าน | ร  | ล้า   | ร้อ  | ล้า   | ร  | ล้า   | ร  |
|                   | บาท | ้อย | นบาท | ยละ | นบาท | ้อย | นบาท | ้อย |
|                   |     | ละ |      |     |      | ละ |      | ละ |
+-------------------+-----+----+------+-----+------+----+------+----+
| 1.  ผู้ผลิตแล        |     |    |      |     |      |    |      |    |
| ะจัดจำหน่ายถุงพลาสติก |     |    |      |     |      |    |      |    |
+-------------------+-----+----+------+-----+------+----+------+----+
| ภายใต้ตราสินค้า      | 745 | 5  | 90   | 66  | 80   | 6  | 1,10 | 7  |
|                   | .94 | 3. | 4.24 | .83 | 7.61 | 2. | 0.57 | 5. |
|                   |     | 99 |      |     |      | 75 |      | 05 |
+-------------------+-----+----+------+-----+------+----+------+----+
| 2.  ผู้ผล           |     |    |      |     |      |    |      |    |
| ิตและนำเข้าถุงพลาสติก |     |    |      |     |      |    |      |    |
+-------------------+-----+----+------+-----+------+----+------+----+
| ให                | 317 | 2  | 36   | 26  | 39   | 3  | 27   | 1  |
| ้กับร้านค้าปลีกขนาดใหญ่ | .20 | 2. | 3.77 | .89 | 5.76 | 0. | 3.45 | 8. |
|                   |     | 96 |      |     |      | 75 |      | 65 |
+-------------------+-----+----+------+-----+------+----+------+----+
| 3. ผู้ค้าส่ง          | 318 | 2  | 8    | 6   | 8    | 6. | 9    | 6. |
|                   | .56 | 3. | 4.92 | .28 | 3.66 | 50 | 2.44 | 30 |
|                   |     | 05 |      |     |      |    |      |    |
+-------------------+-----+----+------+-----+------+----+------+----+
| รวมรายได้จากการขาย | 1,  | 10 | 1,35 | 100 | 1,28 | 10 | 1,46 | 10 |
|                   | 381 | 0. | 2.93 | .00 | 7.03 | 0. | 6.46 | 0. |
|                   | .70 | 00 |      |     |      | 00 |      | 00 |
+-------------------+-----+----+------+-----+------+----+------+----+

จากตารางแสดงรายได้จากการขายของบริษัทแยกตามกลุ่มลูกค้า
จะเห็นว่าบริษัทมีสัดส่วนรายได้จากการขายจากลูกค้าที่เป็นกลุ่มผู้ผลิตถุงพลาสติกและจัดจำหน่ายภายใต้ตราสินค้าของตนเองมากที่สุดโดยมีอัตราส่วนที่เพิ่มขึ้นอย่างต่อเนื่อง
กล่าวคือร้อยละ 53.99 ในปี 2552, ร้อยละ 66.83 ในปี 2553 ร้อยละ 62.75 ในปี 2554
และร้อยละ 75.05 ในปี 2555 ในเรื่องมูลค่าการซื้อขายของลูกค้าในกลุ่มนี้สำหรับปี 2555
เพิ่มขึ้นมากเมื่อเทียบกับปี 2554
ทั้งนี้สาเหตุมาจากบริษัทได้ตกลงซื้อขายกับลูกค้ารายใหญ่ในสหรัฐอเมริกา

  --------------------------- ---------- -------- ---------- -------- ---------- -------- ---------- --------
                              ปี 2552              ปี 2553              ปี 2554              ปี 2555     

  จำนวนลูกค้ารายใหญ่             1 ราย               2 ราย               3 ราย               3 ราย      

                              ล้านบาท     ร้อยละ    ล้านบาท     ร้อยละ    ล้านบาท     ร้อยละ    ล้านบาท     ร้อยละ

  รวมรายได้จากลูกค้ารายใหญ่       674.49     48.82    775.45     57.32    674.69     52.42    561.66     38.29

  เทียบกับรายได้จากการขายทั้งหมด   1,381.70   100.00   1,352.93   100.00   1,287.03   100.00   1,466.46   100.00
  --------------------------- ---------- -------- ---------- -------- ---------- -------- ---------- --------

จากตารางข้างต้นแสดงให้เห็นว่า
บริษัทจำหน่ายถุงพลาสติกให้แก่ลูกค้ารายใหญ่ที่มียอดขายเกินกว่าร้อยละ 30
ของรายได้รวมเป็นจำนวน 674.49 ล้านบาท 775.45 ล้านบาท 674.69 ล้านบาท และ 561.66
ล้านบาท ในปี 2552 จนถึงปี 2555 ตามลำดับ หรือคิดเป็นสัดส่วนร้อยละ 48.82 ร้อยละ 57.32
ร้อยละ 52.42 และร้อยละ 38.29 ของรายได้จากการขาย

ตารางแสดงยอดขายลูกค้ารายใหญ่แยกตามบริษัทย่อย

[TABLE]

หมายเหตุ: *ลูกค้าที่มีกลุ่มผู้ถือหุ้นใหญ่กลุ่มเดียวกัน

ช่องทางการจัดจำหน่าย

1. การติดต่อโดยตรงกับลูกค้า
เนื่องจากผู้บริหารของบริษัทหลายท่านเป็นผู้ที่มีความเชี่ยวชาญและทำงานอยู่ในวงการธุรกิจผลิตถุงพลาสติกและการส่งออกมายาวนานกว่า
20 ปี จึงทำให้บริษัทมีความคุ้นเคยกับผู้ผลิตและผู้จำหน่ายถุงพลาสติกขนาดใหญ่เป็นอย่างดี
และเข้าใจถึงความต้องการของผู้ผลิตเหล่านี้ที่ต้องการจะย้ายฐานการผลิตหรือสั่งซื้อผลิตภัณฑ์บางชนิดแทนการผลิตเอง
เนื่องจากต้นทุนการผลิตเพิ่มสูงขึ้น

บริษัทได้ทำการติดต่อตรงกับลูกค้าเหล่านี้เพื่อทำการแนะนำบริษัท
ทั้งด้านความสามารถในการผลิตและการบริการ รวมถึงราคาโดยประมาณที่บริษัทสามารถผลิตให้ได้
ซึ่งต้องใช้เวลาและหลากหลายขั้นตอนกว่าที่จะทำให้ลูกค้าขนาดใหญ่เหล่านี้ยอมรับและเชื่อถือ
จนกระทั่งทำการสั่งซื้อสินค้าจากบริษัท
วิธีการเข้าถึงลูกค้าโดยตรงดังกล่าวประกอบกับความสัมพันธ์ของลูกค้ากับผู้บริหารและระบบการจัดการด้านคุณภาพและบริการของบริษัท
ถือว่าเป็นช่องทางการจัดจำหน่ายสำคัญสำหรับกลุ่มลูกค้าประเภทผู้ผลิตและจัดจำหน่ายภายใต้ตราสินค้าของตนเอง
และผู้ผลิตและนำเข้าถุงพลาสติกให้กับห้างสรรพสินค้าบางราย

สำหรับลูกค้าประเภทผู้ค้าส่ง
รวมถึงลูกค้าที่เป็นกลุ่มเกษตรกรซึ่งเป็นฐานลูกค้าสำหรับถุงใส่ผักและผลไม้ของบริษัทนั้น
บริษัทได้ใช้วิธีการติดต่อโดยตรงไปยังลูกค้ากลุ่มเป้าหมาย
โดยบริษัทจะเดินทางไปกับผู้ค้าส่งเพื่อแนะนำบริษัท
รวมถึงทำความรู้จักและรับฟังความต้องการของผู้ที่ใช้สินค้าโดยตรง หลังจากนั้น
บริษัทได้รวบรวมความคิดเห็นเหล่านั้นและร่วมกับผู้ค้าส่งในการพัฒนาผลิตภัณฑ์
เพื่อให้ผลิตภัณฑ์ของบริษัทสามารถตอบสนองความต้องการและได้รับการยอมรับในตัวสินค้าจากกลุ่มผู้ใช้ปลายทาง
สำหรับการจัดส่งสินค้าไปยังลูกค้ากลุ่มนี้ บริษัทจะทำการจัดส่งสินค้าผ่านผู้ค้าส่ง
โดยผู้ค้าส่งจะเป็นตัวกลางในการกระจายสินค้าไปให้ผู้ใช้ปลายทางอีกทอดหนึ่ง

2. การเข้าประมูลงาน
บริษัทมีช่องทางการจัดจำหน่ายสำหรับลูกค้าบางรายผ่านการยื่นซองประกวดราคา
โดยเฉพาะลูกค้าในกลุ่มผู้ผลิตและนำเข้าถุงพลาสติกให้กับห้างสรรพสินค้าที่นิยมใช้วิธีนี้ในการเลือกสั่งซื้อสินค้า
และส่วนมากจะเป็นสินค้าที่มีมูลค่าไม่สูง เช่น ถุงที่แจกฟรีในห้างสรรพสินค้า (Shopping Bag)
ถุงขยะบางประเภท ถุงอาหารบางประเภท เป็นต้น
สำหรับบริษัทจะเข้าร่วมประมูลสินค้าประเภทถุงที่ใช้ในครัวเรือน อาทิ
ถุงขยะบางประเภทและถุงอาหารที่มีมูลค่าต่อหน่วยสูงกว่าถุงที่แจกฟรีในห้างสรรพสินค้า

3. การได้คำแนะนำจากลูกค้าเดิมและผู้ผลิตเครื่องจักรไปสู่ลูกค้ารายอื่นๆ
บริษัทยังมีช่องทางในการหาลูกค้าใหม่ผ่านการแนะนำจากฐานลูกค้าเดิมของบริษัท
รวมถึงผู้ผลิตและจัดจำหน่ายเครื่องจักรถุงพลาสติกรายใหญ่
ซึ่งเป็นกลุ่มที่รับทราบและเชื่อถือในความสามารถในการผลิตและบริการที่ได้มาตรฐาน
รวมถึงความสามารถในการแข่งขันด้านราคาของบริษัทเป็นอย่างดี การแนะนำต่อจากบริษัทเหล่านี้
เป็นอีกหนึ่งช่องทางที่ช่วยให้บริษัทสามารถขยายฐานลูกค้าไปสู่ลูกค้ารายใหม่ๆและในตลาดใหม่ๆ
ได้เป็นอย่างดี

นอกจากการหาลูกค้าใหม่แล้ว บริษัทยังให้ความสำคัญอย่างมากในการรักษาฐานลูกค้าที่มีอยู่ไว้
โดยจะมีการส่งแบบสำรวจความพึงพอใจแก่ลูกค้าทุกราย
และทีมผู้บริหารและเจ้าหน้าที่การตลาดของบริษัทจะเดินทางไปเยี่ยมเยียนลูกค้าและต้อนรับการเยี่ยมเยียนจากลูกค้าอย่างสม่ำเสมอ
เพื่อเป็นการรักษาความสัมพันธ์ที่ดีกับลูกค้า
พร้อมกับรับทราบปัญหาและความต้องการจากลูกค้าโดยตรงอีกด้วย

4.2.3 ภาวะอุตสาหกรรม

อุตสาหกรรมถุงพลาสติกในตลาดโลก

ภาวะอุตสาหกรรมถุงพลาสติกในตลาดโลกในช่วงที่ผ่านมามีอัตราการเติบโตอย่างต่อเนื่อง
และมีแนวโน้มการควบรวมกิจการภายในอุตสาหกรรมมาโดยตลอดเช่นเดียวกับอุตสาหกรรมบรรจุภัณฑ์ที่ได้กล่าวมาแล้วข้างต้น
ทั้งนี้ผู้ผลิตและจัดจำหน่ายถุงพลาสติกในทวีปยุโรปและอเมริกาเหนือมีการควบรวมกิจการกันภายในอุตสาหกรรมเกิดขึ้นเป็นจำนวนมาก
เพื่อได้ประโยชน์จากการประหยัดต่อขนาด (Economy of Scales)
และเพิ่มความสามารถในการแข่งขันด้านราคา
ปัจจุบันในแต่ละตลาดจึงมีผู้ผลิตและจัดจำหน่ายรายใหญ่อยู่เพียงไม่กี่ราย
และในภาวะที่การแข่งขันโดยเฉพาะทางด้านราคาทวีความรุนแรงขึ้นเรื่อยๆ
เป็นเหตุให้ผู้ผลิตและจัดจำหน่ายถุงพลาสติกในทวีปยุโรปและอเมริกาเหนือบางส่วน
ต้องทำการปิดโรงงานของตัวเองลงและหันมาสั่งซื้อสินค้าจากผู้ผลิตถุงพลาสติกในแถบภูมิภาคเอเชียแทน
เนื่องจากมีต้นทุนเม็ดพลาสติกและต้นทุนแรงงานที่ต่ำกว่ามากทำให้ต้นทุนการผลิตได้เปรียบกว่าแม้ว่าจะมีต้นทุนในการขนส่งและนำเข้าเพิ่มขึ้น

ความต้องการถุงพลาสติกในตลาดโลก

ความต้องการถุงพลาสติกในตลาดโลกยังคงมีความต้องการใช้อยู่อย่างมากและมีการขยายตัวอย่างต่อเนื่อง
ดังจะเห็นได้จากแนวโน้มการบริโภคพลาสติกต่อประชากรมีแนวโน้มขยายตัวทั่วโลก
จากการที่พลาสติกได้เข้ามามีบทบาทในชีวิตประจำวันเพิ่มมากขึ้นและนำมาใช้แทนทรัพยากรธรรมชาติได้หลายอย่าง
เนื่องจากพลาสติกมีราคาถูก
น้ำหนักเบาและสามารถนำมาใช้งานได้อย่างกว้างขวางโดยเฉพาะใช้เป็นบรรจุภัณฑ์รูปแบบต่างๆ
ตลาดสำคัญที่มีความต้องการใช้พลาสติกโพลีเอธิลีนในระดับที่สูงคือ กลุ่มประเทศที่พัฒนาแล้ว อาทิ
ประเทศในกลุ่มสหภาพยุโรป และสหรัฐอเมริกา

ตลาดสหรัฐอเมริกา ความต้องการใช้ถุงพลาสติกประเภทต่างๆในสหรัฐอเมริกามีมากกว่า 8
ล้านตันต่อปี และมีการขยายตัวร้อยละ 3 ถึง 5 ต่อปี ต่อเนื่องมาเป็นระยะเวลา 10 ปี
และจากการที่บริษัทได้สัมภาษณ์ผู้ประกอบการรายใหญ่ในตลาด
ทำให้คาดการณ์ได้ว่าความต้องการใช้ถุงพลาสติกในสหรัฐอเมริกาจะยังคงมีอัตราการขยายตัวที่ระดับร้อยละ
3 ถึง 5 ต่อปี ต่อเนื่องไปอีกอย่างน้อย 5 ปีข้างหน้า
ปัจจุบันสหรัฐอเมริกาจัดเป็นตลาดนำเข้าถุงพลาสติกที่สำคัญและมีขนาดใหญ่อันดับหนึ่งของโลก

ตลาดในกลุ่มสหภาพยุโรป
ความต้องการใช้พลาสติกโพลีเอธิลีนของประเทศในกลุ่มสหภาพยุโรปเพิ่มขึ้นอย่างต่อเนื่องทุกปี
โดยขยายตัวประมาณร้อยละ 1.5 ถึง 4 ต่อปีขึ้นกับสภาวะเศรษฐกิจ
ปัจจุบันประชากรในภูมิภาคนี้มีการบริโภคพลาสติกโพลีเอธิลีนใหม่ (Virgin Grade) เฉลี่ยประมาณ
99 กิโลกรัมต่อคนต่อปี เพิ่มขึ้นประมาณร้อยละ 32 จากค่าเฉลี่ยประมาณ 75 กิโลกรัมต่อคนต่อปีในปี
2000
ตลาดในกลุ่มสหภาพยุโรปจึงนับเป็นตลาดใหญ่อันดับสองสำหรับถุงพลาสติกนำเข้ารองจากตลาดสหรัฐอเมริกา

ตลาดออสเตรเลีย จากรายงานของ Environment Protection and Hertitage Council
ระบุไว้ว่าประชากรในประเทศออสเตรเลียมีการบริโภคถุงพลาสติกใหม่ (Virgin Grade)
เฉลี่ยประมาณ 6.9 ล้านตันในแต่ละปีหรือคิดเป็นการใช้ถุงพลาสติกประมาณ 1 ถุงต่อคนต่อวัน
ประเทศออสเตรเลียจึงนับเป็นอีกหนึ่งตลาดสำคัญสำหรับถุงพลาสติกนำเข้าโดยเฉพาะจากผู้ผลิตในแถบภูมิภาคเอเชีย
โดยถุงพลาสติกส่วนใหญ่จะถูกใช้ในธุรกิจขายปลีก เช่น ถุงพลาสติกประเภทหูหิ้ว (Shopping
Bag/T-Shirt Bag)

ความผันผวนของราคาเม็ดพลาสติก

ราคาและแนวโน้มการปรับราคาสินค้า ปัจจัยหลักที่มีผลต่อการเปลี่ยนแปลงราคาถุงพลาสติกคือ
“ราคาเม็ดพลาสติก” โดยที่ราคาของเม็ดพลาสติกจะผันแปรไปตามราคาน้ำมันและค่าเงินบาท
เนื่องจากเม็ดพลาสติกเป็นผลิตภัณฑ์ที่ได้จากปิโตรเคมี ซึ่งป็นสินค้านำเข้า
ค่าเงินบาทจึงเป็นปัจจัยหนึ่งในการกำหนดราคาเม็ดพลาสติก
และอีกหนึ่งปัจจัยที่มีผลต่อการปรับราคาสินค้าอยู่ที่ “ปริมาณการส่งออก”
หรือความต้องการซื้อจากต่างประเทศ โดยเฉพาะจากประเทศจีน ซึ่งถือเป็นตลาดใหญ่
อาจส่งผลให้วัตถุดิบและสินค้าในประเทศขาดแคลนได้
จากภาพจะแสดงรายละเอียดเกี่ยวกับแนวโน้มของราคาเม็ดพลาสติกLDPE และ HDPE
ดัชนีราคาผู้ผลิตและน้ำมันดีเซล

สถิติราคาเม็ดพลาสติก ดัชนีราคาผู้ผลิต

[]

  -- --------------------------------- ---- ---- ---- ---- ---- ---- ---- ----
     []                                                                   

  -- --------------------------------- ---- ---- ---- ---- ---- ---- ---- ----

จากสถิติราคาเม็ดพลาสติกข้างต้นแสดงให้เห็นว่าราคาเม็ดพลาสติกทั้ง 2
ประเภทเคลื่อนไหวไปในทิศทางเดียวกันในทิศทางที่สูงขึ้นในช่วงต้นปี และลดลงช่วงปลายปี
ซึ่งทำให้ต้นทุนการผลิตเม็ดพลาสติกและถุงพลาสติกลดลง(ยกเว้นปลายปี 2555 ที่ราคาเม็ด LDPE
สูงขึ้นบ้าง) แต่จากการที่ผู้ผลิตถุงพลาสติกต้องแบกรับภาระต้นทุนที่เพิ่มขึ้นสูงเมื่อต้นปี
ในขณะที่ไม่สามารถเพิ่มราคาขายสินค้าให้สูงขึ้นตามได้ในปีนี้ราคาถุงพลาสติกจึงจะยังไม่ลดลงมาก

อุตสาหกรรมถุงพลาสติกในประเทศไทย

อุตสาหกรรมถุงพลาสติกในประเทศไทยมีผู้ผลิตทั้งขนาดเล็ก ขนาดกลาง และขนาดใหญ่จำนวนมาก
จากการสำรวจสถิติอุตสาหกรรมถุงพลาสติกโดยศูนย์สารสนเทศเศรษฐกิจอุตสาหกรรม
สำนักเศรษฐกิจอุตสาหกรรม กระทรวงอุตสาหกรรม ในช่วงปี 2552 มีการผลิตรวม 62,712 ตัน
มีการใช้กำลังการผลิตรวมเฉลี่ยอยู่ที่ร้อยละ 62.10 ของกำลังการผลิตรวม
มีมูลค่าจำหน่ายถุงพลาสติกรวมกัน 4,803 ล้านบาท ลดลงจากปี 2551 ร้อยละ 19.36
และปริมาณการผลิตลดลงร้อยละ 7.15
ดังรายละเอียดในตารางแสดงสถิติการผลิตถุงพลาสติกของไทยด้านล่าง

ตารางแสดงสถิติด้านการผลิตถุงพลาสติกของไทย

  ---------------------- ------------ ------------ ----------- -------------
  ปี                      2549         2550         2551        2552

  การผลิต (ตัน)            86,280       68,003       70,519      62,712

  กำลังการผลิต (ตัน)        125,754      107,818      108,773     100,991

  กำลังการผลิตที่ใช้(ร้อยละ)   68.61        63.07        64.83       62.10

  มูลค่าจำหน่าย (ล้านบาท)    6,695        5,329        5,956       4,803
  ---------------------- ------------ ------------ ----------- -------------

ที่มา : ศูนย์สารสนเทศเศรษฐกิจอุตสาหกรรม สำนักงานเศรษฐกิจอุตสาหกรรม
กระทรวงอุตสาหกรรม

หมายเหตุ :
ในรายงานสถิตินี้จะแสดงผลสถิติเฉพาะสินค้าที่มีจำนวนโรงงานที่ตอบแบบสอบถามเข้ามาตั้งแต่ 5
โรงงานเป็นต้นไป

อุตสาหกรรมถุงพลาสติกในประเทศไทยในช่วงที่ผ่านมาได้เผชิญปัญหาที่เป็นอุปสรรคในการแข่งขันทั้งภายในและภายนอกประเทศ
ทำให้ผู้ผลิตถุงพลาสติกของไทยต้องปรับตัวเพื่อการแข่งขันที่เพิ่มมากขึ้น
โดยอุปสรรคที่สำคัญเป็นอย่างมากที่ผู้ผลิตถุงพลาสติกได้รับผลกระทบ คือ
การที่มีสินค้าราคาถูกจากสาธารณรัฐประชาชนจีนเข้ามาแข่งขันกดดันราคาสินค้าถุงพลาสติกของไทยในตลาดโลก
โดยสินค้าจากจีนจะได้เปรียบด้านต้นทุนแรงงาน
อย่างไรก็ตามสินค้าในกลุ่มสินค้ามูลค่าเพิ่มจากจีนในประเภทสินค้าเดียวกันกับที่บริษัทผลิตนั้น เช่น
ถุงใส่ผักผลไม้และถุงซิปนั้น ปัจจุบันผู้ผลิตจากประเทศจีนยังผลิตไม่ได้คุณภาพตามมาตรฐานระดับสากล

สำหรับปัจจัยภายนอกที่เป็นอุปสรรคสำคัญในการแข่งขันถึงแม้ว่ามาตรการตอบโต้การทุ่มตลาด
โดยสหภาพยุโรปได้ประกาศมาตรการตอบโต้การทุ่มตลาดกับสินค้าถุงพลาสติกที่นำเข้าจากสาธารณรัฐประชาชนจีนและไทยจะถูกยกเลิกไปแล้วก็ตามแต่สินค้าถุงพลาสติกที่ส่งไปขายยังประเทศยุโรปและสหรัฐยังคงต้องเสียภาษีนำเข้าในอัตรา
3% อย่างไรก็ตาม
สำหรับตลาดออสเตรเลียและนิวซีแลนด์ได้ทำการลดภาษีนำเข้าผลิตภัณฑ์ถุงพลาสติกจากประเทศไทยตามข้อตกลง
เอฟทีเอระหว่างประเทศไทยและประเทศออสเตรเลีย
ซึ่งจะเป็นผลดีต่ออุตสาหกรรมส่งออกถุงพลาสติกของประเทศไทย

ผู้ผลิตถุงพลาสติกไทยจำเป็นต้องมุ่งเน้นในการหากลยุทธ์ใหม่ๆ
เพื่อรักษาส่วนแบ่งในตลาดเดิมพร้อมๆกับการขยายฐานตลาดให้กว้างขวางยิ่งขึ้น อาทิเช่น
การเพิ่มความหลากหลาย การเพิ่มมูลค่า และการปรับปรุงรูปแบบของผลิตภัณฑ์ที่ผลิต
เพื่อพัฒนาความสามารถในการนำเสนอสินค้าที่ได้คุณภาพตามมาตรฐานสากลและมีรูปแบบตามข้อกำหนด
ตลอดจนการยกระดับกระบวนการผลิต
การเลือกใช้เทคโนโลยีและกระบวนการผลิตที่ทันสมัยเพื่อการผลิตที่มีประสิทธิภาพ
สอดคล้องกับกฎระเบียบต่างๆ และได้รับการยอมรับจากลูกค้าในต่างประเทศ
เพื่อเพิ่มศักยภาพในการแข่งขันและหลีกเลี่ยงการแข่งขันด้านราคาแต่เพียงอย่างเดียว

นอกจากนี้ภาครัฐควรสนับสนุนพลาสติกบรรจุภัณฑ์เพื่อสุขภาพและสิ่งแวดล้อม เช่น
รณรงค์ให้ใช้พลาสติกชีวภาพ
เนื่องจากประเทศไทยมีศักยภาพที่จะเป็นศูนย์กลางการผลิตพลาสติกชีวภาพ

ผู้ผลิตถุงพลาสติกในประเทศไทย

ผู้ผลิตถุงพลาสติกในประเทศไทย
ยังจัดเป็นหนึ่งในกลุ่มผู้ผลิตหลักที่มีศักยภาพการแข่งขันสูงในภูมิภาคเอเชีย จากความพร้อมในหลายๆ
ด้าน เนื่องจากมีอุตสาหกรรมปิโตรเคมีที่ครบวงจร ทั้งขั้นต้น ขั้นกลาง และขั้นปลาย
ตลาดส่งออกหลักของผู้ผลิตไทย ได้แก่ สหรัฐอเมริกา ประเทศในแถบยุโรป ญี่ปุ่น และออสเตรเลีย

ทั้งนี้ผู้ผลิตถุงพลาสติกขนาดใหญ่ในประเทศไทยที่ทำการผลิตถุงพลาสติกกลุ่มเดียวกับของบริษัท
และเพื่อการส่งออกเป็นหลัก มีอยู่ประมาณ 6 รายใหญ่
ซึ่งแต่ละรายอาจมีประเภทและรูปแบบของผลิตภัณฑ์ที่มีความแตกต่างกันอยู่บ้าง
ทั้งนี้ผลประกอบการช่วงปี 2552 - ปี 2554 ของผู้ผลิตถุงพลาสติกขนาดใหญ่ 6 ราย
มีรายละเอียดดังนี้

ตารางแสดงรายได้ กำไร และอัตรากำไรสุทธิของผู้ผลิตถุงพลาสติกรายใหญ่

หน่วย : ล้านบาท

  ----------------------- ---------- -------- ------------- ---------- -------- ------------- ---------- -------- -------------
  บริษัทในอุตสาหกรรม         ปี 2552                            ปี 2553                            ปี 2554              

                          รายได้      กำไร สุทธิ อัตรากำไรสุทธิ   รายได้      กำไร สุทธิ อัตรากำไรสุทธิ   รายได้      กำไร สุทธิ อัตรากำไรสุทธิ

  บริษัท มัลติแบกซ์            1,381.70   28.47    2.06%         1,352.93   -31.23   -2.31%        1,287.03   -17.10   -1.33%
  จำกัด(มหาชน)                                                                                                     

  บริษัท                    2,618.26   -20.98   -0.80%        2,863.13   64.63    2.26%         3,091.03   89.31    2.89%
  อุตสาหกรรมถุงพลาสติคไทย                                                                                            
  จำกัด                                                                                                            

  บริษัท คิงส์แพ็ค อินดัสเตรียล   1,843.41   14.12    0.77%         2,089.00   12.81    0.61%         2,408.63   20.04    0.83%
  จำกัด                                                                                                            

  บริษัท นารายณ์แพค จำกัด     1,922.62   52.35    2.72%         2,022.57   44.67    2.21%         1,970.28   53.24    2.70%

  บริษัท ทานตะวันอุตสาหกรรม   1,028.42   65.09    6.33%         1,201.27   53.27    4.43%         1,408.10   60.88    4.32%
  จำกัด(มหาชน)                                                                                                     

  บริษัท ไทยกริ๊พเทค จำกัด     655.06     29.82    4.55%         913.11     10.95    1.20%         1,075.18   39.09    3.64%
  ----------------------- ---------- -------- ------------- ---------- -------- ------------- ---------- -------- -------------

ที่มา : กรมพัฒนาธุรกิจการค้า กระทรวงพาณิชย์
และสำนักงานคณะกรรมการกำกับหลักทรัพย์และตลาดหลักทรัพย์

*กำไร/ขาดทุนสุทธิก่อนรวมรายการพิเศษ

ศักยภาพการแข่งขันของบริษัท

สำหรับศักยภาพการแข่งขันของบริษัทเมื่อเทียบกับผู้ผลิตถุงพลาสติกรายสำคัญอย่างประเทศสาธารณรัฐประชาชนจีนนั้น
สามารถสรุปได้เป็น 3 ด้านสำคัญ ได้แก่

1. ต้นทุนแรงงาน แม้ว่าค่าแรงงานขั้นต่ำจะขึ้นอย่างต่อเนื่องจากปี 2555 ถึงต้นปี 2556
ซึ่งผู้ผลิตในสาธารณรัฐประชาชนจีนอาจมีความได้เปรียบด้านต้นทุนแรงงานอยู่บ้าง
แต่บริษัทได้มีการนำเทคโนโลยีและเครื่องจักรที่มีความทันสมัยสูงเมื่อเทียบกับคู่แข่งในภูมิภาคเข้ามาใช้ในการผลิต
เพื่อเพิ่มประสิทธิภาพการผลิตและลดการใช้แรงงานในการผลิตที่มีแนวโน้มขาดแคลนอย่างมาก
ส่งผลให้บริษัทมีความสามารถในการแข่งขันกับผู้ผลิตรายต่างๆได้เป็นอย่างดี

2. คุณภาพผลิตภัณฑ์ ลูกค้ารายต่างๆของบริษัท ทั้งในแถบทวีปยุโรป อเมริกา และออสเตรเลีย
ให้การยอมรับและเชื่อมั่นในคุณภาพผลิตภัณฑ์ของบริษัทมาอย่างต่อเนื่องและยาวนาน
จะเห็นได้จากคำสั่งซื้อที่เพิ่มสูงขึ้นมาโดยตลอดทั้งจากลูกค้าเก่าและลูกค้าใหม่
อีกทั้งลูกค้าหลายรายของบริษัทได้เคยทำการสั่งซื้อสินค้าจากผู้ผลิตจีนและประสบกับคุณภาพที่ไม่ได้มาตรฐานและไม่มีความสม่ำเสมอ
ก่อนหน้าที่จะมาสั่งซื้อสินค้ากับทางบริษัท

3. ปัญหาการขาดแคลนพลังงาน
ปัจจุบันในบางพื้นที่ของสาธารณรัฐประชาชนจีนยังมีปัญหาเรื่องการขาดแคลนกระแสไฟฟ้าซึ่งอาจส่งผลกระทบต่อประสิทธิภาพในการผลิตของผู้ผลิตจีน
ขณะที่ผู้ผลิตในประเทศไทย รวมทั้งบริษัทไม่ได้รับผลกระทบในเรื่องนี้

+-----------------------------------------------------------------------+
| 4.3 การจัดหาผลิตภัณฑ์และบริการ                                             |
+-----------------------------------------------------------------------+

4.3.1 การผลิต

1)  กำลังการผลิตและเทคโนโลยีการผลิต

ปัจจุบัน บริษัทมีโรงงานผลิตผลิตภัณฑ์ถุงพลาสติกจำนวน 5 โรงงาน ซึ่งตั้งอยู่ในบริเวณใกล้เคียงกันที่
211 หมู่ที่ 3 ตำบล ทุ่งสุขลา อำเภอศรีราชา จังหวัด ชลบุรี 20230
ภายในนิคมอุตสาหกรรมแหลมฉบัง จังหวัดชลบุรี โดยบริษัทมีกำลังผลิตรวมสูงสุดปีละ 29,733
ตันต่อปี

บริษัทได้ทำการปรับปรุงประสิทธิภาพเครื่องจักร และโรงงาน
จนในปัจจุบันโรงงานสามารถดำเนินการได้อย่างมีประสิทธิภาพ
และมีขีดความสามารถของระบบความปลอดภัย และระบบป้องกันมลภาวะเป็นพิษที่ดี
นอกจากนี้บริษัทมีนโยบายการผลิตโดยให้ฝ่ายวางแผนการผลิตใช้ข้อมูลการผลิตในอดีตที่ผ่านมาเพื่อให้ทราบถึงความเหมาะสมของเครื่องจักรกับผลิตภัณฑ์ในแต่ละงาน
และวางแผนการผลิตโดยกำหนดเครื่องจักรและประเภทของวัตถุดิบให้เกิดความต่อเนื่องเพื่อทำให้ลดการสูญเสียเวลาในการเปลี่ยนรุ่นผลิตภัณฑ์
รวมถึงการบริหารสินค้าคงคลังโดยอาศัยข้อมูลการคาดการณ์สั่งซื้อในอนาคตจากข้อมูลของฝ่ายการตลาดเพื่อให้เกิดประสิทธิภาพสูงสุดในกระบวนการการผลิต
อีกทั้งในกระบวนการผลิตบริษัทยังผลิตผลิตภัณฑ์ตามคำสั่งซื้อของลูกค้า
โดยทางบริษัทได้จัดการเจรจากับลูกค้า
และประสบความสำเร็จในการลงนามในสัญญาซื้อขายระยะยาว

ทั้งนี้บริษัทมีการว่าจ้างให้ผู้ผลิตภายนอกในการผลิตสินค้าตามคำสั่งซื้อของลูกค้าบริษัทต่ออีกทอดหนึ่ง
คิดเป็นร้อยละ 5.00 ของรายได้รวมในปี 2555
ซึ่งกรณีที่บริษัทต้องทำการว่าจ้างผลิตถุงพลาสติกและซื้อผลิตภัณฑ์อื่นๆจากบริษัทภายนอกให้กับลูกค้าของบริษัท
ซึ่งมีการสั่งซื้อสินค้าอื่นจากทางบริษัทอยู่และมีความสัมพันธ์ที่ดีต่อกันมีดังต่อไปนี้

1)  ผลิตภัณฑ์บางประเภทที่บริษัทไม่สามารถผลิตเองได้ อาทิ ยางรัดของ เป็นต้น
    แต่ลูกค้าของบริษัทมีความต้องการซื้อสินค้าเหล่านี้และได้ร้องขอให้บริษัทช่วยจัดหาให้

2)  ผลิตภัณฑ์ประเภทถุงพลาสติกที่มีคำสั่งซื้อในจำนวนที่น้อย ทำให้ไม่คุ้มกับการผลิตภายในโรงงาน
    แม้ว่าบริษัทจะมีความสามารถในการผลิต

3)  ผลิตภัณฑ์ถุงบางประเภทมีขนาดเล็กมาก
    และจำนวนน้อยไม่คุ้มกับการลงทุนเครื่องจักรและผลิตภายในโรงงาน

4)  ปัญหาในการจัดส่งสินค้าที่ไม่เต็มตู้สินค้าในการส่งออก เนื่องจากท่าเรือแหลมฉบัง
    ซึ่งใกล้กับโรงงานของบริษัทไม่รับบรรจุตู้สินค้าที่ไม่เต็มตู้
    ทำให้ต้องจัดส่งสินค้าเพื่อไปบรรจุตู้ภายนอกหรือที่ท่าเรือคลองเตย

5)  การผลิตสินค้าถุงบางประเภทที่มีกลิ่นหอมและมีสีสันพิเศษต่างๆ
    ไม่สามารถไปผลิตรวมกับเครื่องจักรของบริษัทที่ผลิตถุงบรรจุประเภทอาหารอยู่

  กำลังการผลิตและปริมาณการผลิต

  --------- ------------------------ ---------- ---------- ---------- ---------
                                     ปี 2552     ปี 2553     ปี 2554     ปี 2555

  โรงงาน 1  กำลังการผลิต(ตัน)*          13,248     13,248     13,248     13,248

            ปริมาณการผลิต(ตัน)          5,737      5,213      5,555      4,612

            อัตราการใช้กำลังการผลิต(%)   43.30%     39.35%     41.93%     34.82%

  โรงงาน 2  กำลังการผลิต(ตัน)*          7,344      7,344      7,344      7,344

            ปริมาณการผลิต(ตัน)          7,075      5,321      4,795      6,898

            อัตราการใช้กำลังการผลิต(%)   96.34%     72.45%     65.29%     93.92%

  โรงงาน 3  กำลังการผลิต(ตัน)*          8,712      8,712      8,712      8,712

            ปริมาณการผลิต(ตัน)          3,446      3,832      3,819      3,184

            อัตราการใช้กำลังการผลิต(%)   39.55%     43.99%     43.84%     36.54%

            กำลังการผลิต(ตัน)*          -          -          -          429

  โรงงาน 5  ปริมาณการผลิต(ตัน)          -          -          -          287

            อัตราการใช้กำลังการผลิต(%)   -          -          -          66.90%

  รวม       กำลังการผลิต(ตัน)*          29,304     29,304     29,304     29,733

            ปริมาณการผลิต ( ตัน )       16,258     14,366     14,169     14,981

            อัตราการใช้กำลังการผลิต(%)   55.48%     49.02%     48.35%     50.38%
  --------- ------------------------ ---------- ---------- ---------- ---------

หมายเหตุ : *กำลังการผลิตคำนวณจากกำลังการผลิตสูงสุดในขั้นตอนการเป่าเม็ดพลาสติก(330
วัน/ปี 24ชั่วโมง/วัน)

อนึ่ง
กำลังการผลิตสูงสุดจากตารางข้างต้นคำนวณมาจากข้อกำหนดทางวิศวกรรมของเครื่องเป่าเม็ดพลาสติก
โดยมีสมมุติฐานในการคำนวณ คือ
การเดินเครื่องจักรในการผลิตสินค้าที่มีน้ำหนักต่อหน่วยสูงสุดเป็นระยะเวลาต่อเนื่องเป็นเวลา 330
วันต่อปี

ในทางปฏิบัติบริษัทมีการผลิตสินค้าที่มีขนาด ความหนา
และน้ำหนักที่หลากหลายซึ่งในการผลิตสินค้าที่มีน้ำหนักต่อหน่วยต่ำ
แม้ว่าจะผลิตจริงเกือบเต็มกำลังผลิตแล้ว
แต่เมื่อคิดอัตราการใช้กำลังการผลิตเทียบกับกำลังการผลิตสูงสุดข้างต้น
ทำให้มีอัตราการใช้กำลังการผลิตจริงที่ต่ำ
ดังนั้นบริษัทจึงประมาณการว่าบริษัทจะสามารถผลิตสินค้าได้สูงสุดคิดเป็นร้อยละ 85
ของกำลังการผลิตสูงสุด
ซึ่งการขยายเพื่อให้ได้กำลังการผลิตสูงสุดนี้บริษัทจะต้องใช้เงินลงทุนเพิ่มเติมในการจัดซื้อเครื่องจักรและอุปกรณ์ให้ครบทั้งสายการผลิตเพื่อให้ได้สินค้าสำเร็จรูปเดินตามกำลังการผลิตสูงสุดดังกล่าว

กระบวนการผลิต

กระบวนการผลิตสินค้าของบริษัท เริ่มจากการนำเม็ดพลาสติกแต่ละประเภทมาผสมกับเม็ดสี
เม็ดกลิ่นหอม และสารช่วยอื่นๆ (Additives) ตามสูตรการผลิต
เพื่อให้ได้คุณสมบัติของสินค้าตามที่ลูกค้าต้องการ แล้วส่งต่อไปยังเครื่องเป่าความร้อน

เครื่องเป่ารีดจะทำหน้าที่หล่อเม็ดพลาสติกโดยใช้ความร้อน (Extrude)
โดยมีอุณหภูมิการเป่าที่ประมาณ 150 -210 องศาเซลเซียส เม็ดพลาสติกจะหลอมละลาย
พลาสติกเหลวจะถูกอัดผ่านแม่แบบ (Die) ต่อจากนั้นเครื่องจะเป่าอากาศเข้าไปในช่องพ่นอากาศ
(Air Inlet) เพื่อควบคุมขนาดที่ต้องการ
ชิ้นของงานที่ได้จะมีลักษณะคล้ายท่อบางๆขนาดใหญ่ผ่านลูกกลิ้ง (Nip Rolls)
เพื่อรีดพลาสติกให้อยู่ในลักษณะแบน ชิ้นงานที่ได้ออกมาจะมีลักษณะแบนคล้ายแผ่นฟิล์ม
และเก็บไว้ในรูปของม้วนพลาสติก
ต่อจากนั้นเครื่องจะนำม้วนพลาสติกเหล่านั้นขึ้นเครื่องผนึกเชื่อมปิดก้นถุง เพื่อให้เป็นรูปถุงพลาสติก
หากสินค้าชนิดนั้นต้องการพิมพ์ ก็จะนำเข้าเครื่องพิมพ์ลายถุงหรือยี่ห้อถุงผ่านแม่พิมพ์
หากไม่ต้องการก็จะนำไปทำการปรุใต้รอยเชื่อมปิดเพื่อสำหรับไว้ฉีกใช้งาน
จากนั้นจะนำสินค้าที่ได้มาบรรจุกล่องและจัดเก็บเพื่อรอการส่งออก

ในส่วนของการควบคุมคุณภาพในการผลิต
บริษัทจะทำการตรวจสอบการควบคุมคุณภาพในแต่ละขั้นตอนการผลิต
เพื่อให้ผลิตภัณฑ์มีคุณภาพสม่ำเสมอเป็นไปตามข้อกำหนดของลูกค้า
โดยจะทำการตรวจสอบและทดสอบผลิตภัณฑ์ตั้งแต่ตรวจรับวัตถุดิบและปัจจัยการผลิต
ตลอดจนกระบวนการผลิต จนกระทั่งได้สินค้าสำเร็จรูป
กรณีที่มีผลิตภัณฑ์ที่ไม่เป็นไปตามข้อกำหนดจะถูกกำจัดหรือได้รับการแก้ไขตามความเหมาะสมและทำการตรวจสอบซ้ำอีกครั้งหนึ่งว่าผลิตภัณฑ์ที่ไม่สอดคล้องกับข้อกำหนดนั้นได้รับการแก้ไขแล้ว

2)  วัตถุดิบและผู้จัดจำหน่ายวัตถุดิบ (Suppliers)

บริษัทผลิตสินค้าโดยใช้วัตถุดิบกลุ่มเม็ดพลาสติกโพลีเอธิลีนประเภทความหนาแน่นสูง(HDPE)
และประเภทความหนาแน่นต่ำ (LDPE) เป็นหลัก ซึ่งปี 2555 เม็ดพลาสติกประเภท HDPE
อุปสงค์และอุปทานมีความสอดคล้องกัน ปริมาณสินค้าในตลาดมีมากเพียงพอต่อความต้องการของลูกค้า
ส่วนเม็ดพลาสติกประเภท LDPE อุปสงค์มีมากกว่าอุปทาน ปริมาณสินค้าในตลาดมีน้อยสินค้าขาดแคลน
เนื่องจากมีผู้ผลิตบางรายได้ปรับกำลังการผลิตลดลงและหันไปผลิตสินค้าตัวอื่นที่สามารถทำกำไรได้ดีกว่า
ส่งผลทำให้ราคาเม็ดพลาสติกประเภท LDPE มีการปรับตัวสูงขึ้นอย่างต่อเนื่อง

ราคาเม็ดพลาสติกโพลิเอธิลีนของปี 2555 ได้ปรับตัวสูงขึ้นมากเมื่อเปรียบเทียบกับปี 2554
โดยเฉพาะเม็ด HDPE เนื่องจากประเทศในกลุ่ม EU
ได้ประกาศยกเลิกมาตรการตอบโต้การทุ่มตลาดในปี 2555 ส่วนเม็ด LDPE
มีการเปลี่ยนแปลงราคาไม่มากนัก เนื่องจากมีผู้ผลิตเม็ดรายอื่นๆ เริ่มผลิตเข้ามาจำหน่ายมากขึ้น
ทั้งนี้ต้นทุนเม็ดพลาสติกเฉลี่ยต่อปีของบริษัทตั้งแต่ปี 2552–ปี 2555 รายละเอียดดังนี้

ตารางแสดงราคาการซื้อเม็ดพลาสติกเฉลี่ยต่อปีของบริษัท

_((หน่วย : ดอลล่าร์สหรัฐต่อตัน))

  ----------- --------- ----------- ---------- ----------- ---------- ----------- ---------- -----------
  ชนิดของ      ปี 2552                ปี 2553                 ปี 2554                 ปี 2555     

  เม็ดพลาสติก   ดอลล่าร์    อัตราเพิ่มขึ้น   ดอลล่าร์     อัตราเพิ่มขึ้น   ดอลล่าร์     อัตราเพิ่มขึ้น   ดอลล่าร์     อัตราเพิ่มขึ้น

              สหรัฐ/ตัน   (ลดลง)      สหรัฐ/ตัน    (ลดลง)      สหรัฐ/ตัน    (ลดลง)      สหรัฐ/ตัน    (ลดลง)

  HDPE        1,133     (23.96)     1,253.00   10.59       1,395.00   11.33       1,423.00   2.01

  LDPE        1,170     (28.44)     1,485.00   26.92       1,663.00   11.99       1,425.00   (14.31)
  ----------- --------- ----------- ---------- ----------- ---------- ----------- ---------- -----------

ที่มา : บริษัท มัลติแบกซ์ จำกัด (มหาชน)

บริษัทได้สั่งซื้อเม็ดพลาสติกโพลีเอธิลีนจากผู้ผลิตทั้งในประเทศและต่างประเทศในอัตราส่วน 40:60
เนื่องจากปลายปี 2553 ที่ผ่านมาบริษัท เอสซีจี พลาสติกส์ จำกัด (SCG)
ซึ่งเป็นผู้ผลิตเม็ดพลาสติกในประเทศและเป็นผู้ขายรายใหญ่ของบริษัทได้ประกาศยกเลิกผลิตเม็ดพลาสติกประเภท
LDPE เกรดสำหรับทำถุงซิปบรรจุอาหาร ดังนั้นบริษัทจึงได้สรรหาผู้ผลิตเม็ดพลาสติกจากแหล่งอื่นๆ
โดยการนำเข้ามาทดแทน

เมื่อผู้ผลิตเม็ดพลาสติกในประเทศลดกำลังการผลิตลง
บริษัทจึงได้สั่งซื้อเม็ดพลาสติกจากผู้ผลิตรายอื่นๆ เข้ามาทดแทนส่วนที่ขาดหายไป
สำหรับเม็ดพลาสติกที่นำเข้ามาทดแทนนั้นจะต้องผ่านกระบวนการผลิตทดสอบคุณภาพด้านการบรรจุอาหาร
ไม่มีสารพิษตกค้างและได้รับอนุมัติจากลูกค้าเป็นที่เรียบร้อยแล้วเท่านั้นบริษัทจึงสามารถนำไปผลิตสินค้าเพื่อส่งออกได้
ตั้งแต่ขั้นตอนการทดลอง—ขั้นตอนการอนุมัติจากลูกค้าใช้เวลาค่อนข้างยาวนาน
ทำให้บริษัทจำเป็นต้องปรับกำลังการผลิตลดลงและประสบปัญหาภาวะขาดทุนในช่วงเวลาที่ผ่านมาโดยมูลค่าและปริมาณการสั่งซื้อเม็ดพลาสติกจากผู้จัดส่งในประเทศและต่างประเทศปี
2552 - ปี 2555 มีรายละเอียดดังนี้

มูลค่าและปริมาณการสั่งซื้อเม็ดพลาสติกของบริษัท

  ----------- -------- ----------- -------- ----------- -------- ----------- -------- -----------
  ผู้จัดส่ง       ปี 2552               ปี 2553               ปี 2554               ปี 2555   

  วัตถุดิบ       ล้านบาท   ตัน          ล้านบาท   ตัน          ล้านบาท   ตัน          ล้านบาท   ตัน

  ในประเทศ    503.88   11,729.95   550.34   11,525.66   380.50   7,551.35    294.18   5,567.75

  ต่างประเทศ   260.37   6,301.86    210.96   4,629.66    284.33   6,240.60    490.10   10,911.98

  รวม         764.25   18,031.81   761.30   16,155.32   664.83   13,791.95   784.28   16,479.73
  ----------- -------- ----------- -------- ----------- -------- ----------- -------- -----------

ที่มา : บริษัท มัลติแบกซ์ จำกัด (มหาชน)

+-----------------------------------------------------------------------+
| 4.4 สัญญาสำคัญที่เกี่ยวข้องในการดำเนินธุรกิจ                                    |
+-----------------------------------------------------------------------+

1. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.1 ประเทศสหรัฐอเมริกา                     |
+------------+---------------------------------------------------------+
| ระยะเวลา   | 5 ปีนับจากวันที่ 15 เมษายน 2548 โดยจะสิ้นสุดในวันที่ 30 มิถุนายน     |
|            | 2554 ลูกค้าของบริษัทมีได้ต่อสัญญาอีก 6 เดือน                      |
|            | โดยต้องมีหนังสือบอกกล่าวบริษัทไม่น้อยกว่า 30 วันก่อนวันหมดอายุสัญญา    |
|            | นอกจากนี้ลูกค้าของบริษัทฯมีสิทธิที่จะขยายสัญญานี้ออกไปอีก 6            |
|            | เดือนนับจากวันหมดอายุสัญญา โดยลูกค้าได้มีหนังสือบอกกล่าวต่อสัญญาถึงวันที่ |
|            | 31 มีนาคม 2557                                           |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทส                                                |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | เป็นประมาณ                                               |
|            | การทั้งปีจากทางลูกค้าโดยจำนวนที่แน่นอนจะมีการแจ้งให้ทราบเป็นรายเดือน |
+------------+---------------------------------------------------------+
| การเลิกสัญญา | -   บอกเลิกสัญญาได้หากคู่สัญญาไม่สามารถแก้ไขข้อผิดพลาดที่เกิดขึ้นภายใน |
|            |     30 วันภายหลังจากมีหนังสือบอกกล่าวจากคู่สัญญาอีกฝ่าย            |
|            |                                                         |
|            | -   ในกรณีที่บอกเลิกก่อนวันหมดอายุ                             |
|            |     ลูกค้าของบริษัทมีสิทธิซื้อสินค้าคงเหลือที่ราคาทุนและมีสิทธิซ          |
|            | ื้อสินค้าที่ผลิตเสร็จแล้วตามข้อกำหนดในสัญญาที่จำนวนสูงสุดตามที่ระบุในสัญญา |
|            |     ในกรณีที่ลูกค้าของบริษัทถูกซื้อกิจการไม่ว่าทั้งหมดหรือบางส่วน        |
|            |     สัญญาจะถูกยกเลิกในระยะเวลาไม่น้อยกว่า 180                 |
|            |     วันนับจากมีหนังสือบอกกล่าวบริษัท                            |
+------------+---------------------------------------------------------+

2. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.2 ประเทศแคนาดา                         |
+------------+---------------------------------------------------------+
| ระยะเวลา   | 5 ปีนับจากวันที่ 24 กุมภาพันธ์ 2548 โดยจะสิ้นสุดในวันที่ 30 มิถุนายน    |
|            | 2554 ลูกค้าของบริษัทมีสิทธิที่จะต่อสัญญาอีก 6 เดือน                  |
|            | โดยต้องมีหนังสือบอกกล่าวบริษัทไม่น้อยกว่า 30 วันก่อนวันหมดอายุสัญญา    |
|            | นอกจากนี้ลูกค้าของบริษัทมีสิทธิที่จะขยายสัญญานี้ออกไปอีก 6             |
|            | เดือนนับจากวันหมดอายุสัญญา                                   |
|            | โดยลูกค้าได้มีหนังสือบอกกล่าวต่อสัญญานี้ถึงวันที่ 31 มีนาคม 2557        |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทส                                                |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | ตามประมาณการล่วงหน้า 6 เดือนจากลูกค้าของบริษัท                 |
|            | และมีการแจ้งจำนวนที่แน่นอนให้บริษัททราบเป็นรายเดือน               |
+------------+---------------------------------------------------------+
| การเลิกสัญญา | -   บอกเลิกสัญญาได้หากคู่สัญญาไม่สามารถแก้ไขข้อผิดพลาดที่เกิดขึ้นภายใน |
|            |     30 วันภายหลังจากมีหนังสือบอกกล่าวจากคู่สัญญาอีกฝ่าย            |
|            |                                                         |
|            | -   ในกรณีที่บอกเลิกก่อนวันหมดอายุ                             |
|            |     ลูกค้าของบริษัทมีสิทธิซื้อสินค้าคงเหลือที่ราคาทุน                  |
|            |     แ                                                   |
|            | ละมีสิทธิซื้อสินค้าที่ผลิตเสร็จแล้วตามข้อตกลงที่จำนวนสูงสุดตามที่ระบุในสัญญา |
|            |                                                         |
|            | -   ในกรณีที่ลูกค้าของบริษัทถูกซื้อกิจการไม่ว่าทั้งหมดหรือบางส่วน        |
|            |     สัญญาจะถูกยกเลิกในระยะเวลาไม่น้อยกว่า 180                 |
|            |     วันนับจากมีหนังสือบอกกล่าวบริษัท                            |
+------------+---------------------------------------------------------+

3. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.3 ประเทศฮ่องกง                          |
+------------+---------------------------------------------------------+
| ระยะเวลา   | 1 ปีนับจากวันที่ 1 มิถุนายน 2552 โดยจะสิ้นสุดในวันที่ 30 มิถุนายน 2554 |
|            | สัญญานี้ได้ถูกต่อโดยอัตโนมัติอีก 6 เดือน                           |
|            | แต่ขึ้นอยู่กับหนังสือบอกเลิกสัญญาแจ้งล่วงหน้า 6 เดือน                 |
|            | ซึ่งสัญญาฉบับนี้จะหมดอายุในวันที่ 31 ธันวาคม 2556                  |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทส                                                |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | เป็นประมาณการล่วงหน้า 6 เดือนจากลูกค้าของบริษัท                 |
|            | โดยจะมีการแจ้งจำนวนที่แน่ชัดให้ทราบเป็นรายเดือน                  |
+------------+---------------------------------------------------------+
| การเลิกสัญญา | -   บอกเลิกสัญญาได้                                        |
|            |     หากบริษัทปฎิเสธที่จะแก้ไข                                 |
|            | ข้อกำหนดสินค้าตามที่ลูกค้าของบริษัทต้องการโดยต้องมีหนังสือบอกกล่าวบริษัท |
|            |                                                         |
|            | -   บอกเลิกสัญญาได้                                        |
|            |     หากไม่สามารถทำตามสัญญาอันเนื่องมาจากเหตุสุดวิสัยเป็นเวลาติดต่อ  |
|            |     กันเกิน 3 เดือน โดยต้องมีหนังสือบอกกล่าวบริษัท                |
+------------+---------------------------------------------------------+

4. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.4 ประเทศเยอรมันนี                        |
+------------+---------------------------------------------------------+
| ระยะเวลา   | 3 ปี 6 เดือน นับจากวันที่ 10 มีนาคม 2553 สิ้นสุดในวันที่ 30 กันยายน   |
|            | 2556 โดยจะมีหนังสือบอกกล่าวอย่างน้อย 6 เดือนก่อนวันหมดอายุสัญญา    |
+------------+---------------------------------------------------------+
| ราคา       | ราค                                                     |
|            | าของผลิตภัณฑ์สามารถเปลี่ยนแปลงเป็นรายไตรมาสตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงเกินกว่า 5%           |
|            | จากราคาวัตถุดิบเดิมที่ตกลงกัน                                  |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่า 5% ตามที่ตกลงกันไว้  |
+------------+---------------------------------------------------------+
| จำนวน      | ตามประมาณการล่วงหน้า 3 เดือน                               |
|            | และจะมีการแจ้งจำนวนที่แน่นอนให้บริษัททราบเป็นรายเดือน             |
+------------+---------------------------------------------------------+

5. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.5 ประเทศเนเธอร์แลนด์                     |
+------------+---------------------------------------------------------+
| ระยะเวลา   | 2 ปี นับจากวันที่ 18 กรกฎาคม 2554 โดยจะสิ้นสุดสัญญาลงในวันที่ 17    |
|            | กรกฎาคม 2556 โดยจะมีหนังสือบอกกล่าวอย่างน้อย 6                |
|            | เดือนก่อนวันหมดอายุสัญญา                                     |
+------------+---------------------------------------------------------+
| ราคา       | ราคาของผลิตภัณฑ์สามารถเปลี่ยนแปลงเป็นราย 6 เดือน               |
+------------+---------------------------------------------------------+
| จำนวน      | อย่างน้อย 50 ตันต่อเดือน                                     |
|            | และจะมีการแจ้งล่วงหน้าสำหรับจำนวนที่ต้องการสั่งซื้อที่แน่นอนให้บริษัททราบ |
|            | 3 เดือนล่วงหน้า                                            |
+------------+---------------------------------------------------------+

6. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.6 ประเทศสหรัฐอเมริกา                     |
+------------+---------------------------------------------------------+
| ระยะเวลา   | 2 ปี นับจากวันที่ 15 ตุลาคม 2555 โดยจะสิ้นสุดสัญญาลงในวันที่ 16      |
|            | ตุลาคม 2557 โดยจะมีหนังสือบอกกล่าวอย่างน้อย 6                  |
|            | เดือนก่อนวันหมดอายุสัญญา                                     |
+------------+---------------------------------------------------------+
| ราคา       | ราคาของผลิตภัณฑ์จะมีการยืนยันก่อนสั่งซื้อทุกครั้ง                     |
+------------+---------------------------------------------------------+
| จำนวน      | อย่างน้อย 50 ตันต่อปีในปีแรก และ 100 ตันในปีที่สอง                |
+------------+---------------------------------------------------------+

7. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.7 ประเทศสหรัฐอเมริกา                     |
+------------+---------------------------------------------------------+
| ระยะเวลา   | 5 ปี นับจากวันที่ 1 เมษายน 2555 และสิ้นสุดสัญญา 30 มิถุนายน 2559   |
|            | โดยสัญญานี้จะถูกต่ออีก 1 ปี โดยจะมีหนังสือบอกกล่าวอย่างน้อย 30 วัน    |
+------------+---------------------------------------------------------+
| ราคา       | ราคาของผลิตภัณฑ์สามารถเปลี่ยนแปลงเป็นรายเดือน                  |
|            | ตามการเปลี่ยนแปลงของ                                      |
|            |                                                         |
|            | 1. ราคาเม็ดพลาสติกตามประกาศใน ICIS-LOR                    |
|            |                                                         |
|            | 2. อัตราแลกเปลี่ยนตามประกาศในธนาคารแห่งประเทศไทย            |
|            | โดยจะปรับในส่วนของค่าแรง, ค่าโสหุ้ยการผลิต และบรรจุภัณฑ์          |
+------------+---------------------------------------------------------+
| จำนวน      | ตามประมาณการล่วงหน้า 6 เดือนจากลูกค้าของบริษัท                 |
|            | และมีการแจ้งจำนวนที่แน่นอนให้บริษัททราบเป็นรายเดือน               |
+------------+---------------------------------------------------------+

8. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.8 ประเทศออสเตรเลีย, นิวซีแลนด์,            |
|            | ประเทศอาฟริกาใต้                                          |
+------------+---------------------------------------------------------+
| ระยะเวลา   | 1 ปีนับจากวันที่ 1 มีนาคม 2555 โดยจะสิ้นสุดในวันที่ 1 มีนาคม 2556    |
|            | สัญญานี้ได้ถูกต่อโดยอัตโนมัติอีก 6 เดือน                           |
|            | แต่ขึ้นอยู่กับหนังสือบอกเลิกสัญญาแจ้งล่วงหน้า 6 เดือน                 |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทส                                                |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | เป็นประมาณการล่วงหน้า 6 เดือนจากลูกค้าของบริษัท                 |
|            | โดยจะมีการแจ้งจำนวนที่แน่ชัดให้ทราบเป็นรายเดือน                  |
+------------+---------------------------------------------------------+
| การเลิกสัญญา | -   บอกเลิกสัญญาได้                                        |
|            |     หากบริษัทปฎิเสธที่จะแก้ไข                                 |
|            | ข้อกำหนดสินค้าตามที่ลูกค้าของบริษัทต้องการโดยต้องมีหนังสือบอกกล่าวบริษัท |
|            |                                                         |
|            | -   บอกเลิกสัญญาได้                                        |
|            |     หากไม่สามารถทำตามสัญญาอันเนื่องมาจากเหตุสุดวิสัยเป็นเวลาติดต่อ  |
|            |     กันเกิน 3 เดือน โดยต้องมีหนังสือบอกกล่าวบริษัท                |
+------------+---------------------------------------------------------+

+-----------------------------------------------------------------------+
| 4.5 ผลกระทบต่อสิ่งแวดล้อม                                                 |
+-----------------------------------------------------------------------+

บริษัทให้ความสำคัญถึงการรักษาสภาพแวดล้อมที่ดี
อย่างไรก็ตามจากกระบวนการผลิตถุงพลาสติกจะทำให้เกิดสารเคมีจากหมึกพิมพ์
ซึ่งสารเคมีดังกล่าวจะถูกส่งไปเก็บไว้ในระบบปิดภายในโรงงาน
จากนั้นบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน)
จะมารับสารเคมีดังกล่าวไปกำจัดอีกทอดหนึ่ง
ทั้งนี้บริษัทได้ปฏิบัติตามกฎหมายที่เกี่ยวข้องกับสิ่งแวดล้อมอย่างเคร่งครัดและยังมีการตรวจสอบคุณภาพน้ำเสียจากการอุปโภคบริโภคอย่างต่อเนื่อง
เพื่อให้โรงงานและชุมชนมีสภาพแวดล้อมที่ดี

บริษัทได้มีการจัดฝึกอบรมการป้องกันและระงับอัคคีภัย
รวมถึงการฝึกซ้อมตามแผนอพยพหนีไฟอย่างเป็นประจำเพื่อให้พนักงานของบริษัทได้เรียนรู้เข้าใจ
และสามารถปฏิบัติตามแผนได้ถ้าเกิดเหตุร้ายขึ้น
ซึ่งจะนำมาซึ่งความปลอดภัยในการทำงานสำหรับพนักงาน
ทั้งนี้บริษัทให้ความสำคัญยิ่งต่อนโยบายด้านอาชีวอนามัย และความปลอดภัย
รวมไปถึงมาตรการเพื่อปกป้องกระบวนการผลิตไม่ให้เกิดความเสียหาย
จากอุบัติภัยหรืออุบัติเหตุทุกระดับ จากการนำนโยบายด้านความปลอดภัยมาใช้อย่างเคร่งครัด
และเป็นรูปธรรม ส่งผลให้บริษัทได้รับเกียรติบัตรโครงการ “เปิดบ้านอุตสาหกรรมไทยใสสะอาด”
จากการนิคมอุตสาหกรรมแห่งประเทศไทย ประกาศนียบัตรโครงการ 5 ส
สู่กลุ่มโรงงานอุตสาหกรรมขนาดย่อมและขนาดกลาง จากกรมโรงงาน
และบริษัทยังมีการสนับสนุนการดำเนินงานด้านกิจกรรมและโครงการต่างๆ
โดยจัดเป็นโครงการโรงงานสีขาว รณรงค์และต่อต้านยาเสพติด
โดยส่งเสริมให้มีกิจกรรมหลังเลิกงาน อาทิ การแข่งขันกีฬาประเภทต่างๆ อาทิ
การแข่งขันวอลเล่ย์บอล เป็นต้น นอกจากนี้บริษัทยังได้รับรองมาตรฐานการผลิต BRC Global
Standard – Consumer Product จาก Intertek ประเทศอังกฤษ

นอกจากนี้ที่ผ่านมา บริษัทไม่มีข้อพิพาทและ/หรือ ถูกฟ้องร้องใดๆ เกี่ยวกับเรื่องสิ่งแวดล้อม